Mogerini prenela poruku evropskog jedinstva, radikali skandirali protiv EU\nVisoka predstavnica EU Federika Mogerini održala je govor u Skupštini Srbije praćena skandiranjem predstavnika SRS.\nEvropska unija je posvećena evrointegracijama Srbije, izjavila je danas tokom posete Beogradu visoka predstavnica EU za spoljnu politiku i bezbednost Federika Mogerini i dodala da se nada da se ta poruka čula, bez obzira na današnju buku u srpskom parlamentu.\nPosle razgovora sa premijerom Srbije Aleksandrom Vučićem, Mogerini je istakla da je ovo vreme nestabilnosti i potencijalnih napetosti, koje bi mogle da destabilizuju ne samo region i ugroze ono što je ostvareno, navela je Mogerini i poručila da je regionalna stabilnost na Balkanu je strateški interes EU:\n"Put evropskih integracija je za nas strateški, ozbiljni smo i istrajni oko toga. Potrebni su nam jaki, stabilni, otvoreni, demokratski partneri u regionu, da radimo sa njima na tome. Takođe, regionalna saradnja i dobri međususedski odnosi su ključ i za ekonomski razvoj regiona."\nKako je rekao Aleksandar Vučić, Evropska unija je najvažnija destinacija za Srbiju, a najveći izazov je regionalna stabilnost. On je ponovio da će Srbija ostati čvrsto na evropskom putu, da najveću razmenu i najviše investicija u Srbiju stiže iz EU i zemalja regiona, kao i da je Srbija dala veliki doprinos regionalnoj stabilnosti.\nVučić je ukazao i na to da ekonomija stoji dobro, da Srbija ima dobar rast i minimalni deficit:\n"Ti rezultati mogu da budu ugroženi samo regionalnom nestabilnošću i to je najveći problem i jedini strah koji kod nas postoji. Mi tu očekujemo u budućnosti dobru saradnju sa EU, želimo da EU uputi iste poruke očuvanja i održanja neophodne stabilnosti prema celom našem regionu."\nA pre razgovora sa Vučićem u vili Mir, Federika Mogerini se obratila i poslanicima u Skupštini Srbije - tokom celog govora, poslanici Srpske radikalne stranke su uzvikivali "Srbija, Rusija, ne treba nam Unija", ali je evropska zvaničnica sa skupštinske govornice ukazala da se tokom proteklih par godina Srbija kreće jasnim putem ka Evropskoj uniji.\nOna je istakla da građani Srbije ulaze u novu izbornu kampanju i da će imati mogućnost da biraju put za budućnost. EU sa nestrpljenjem očekuje saradnju sa novim predsednikom i Vladom na putu ka EU, dodala je Mogerini:\n"Moja poruka Srbiji i celom regionu je da budućnost Evropske unije neće biti u 27 članica. Zato što će umesto jedne članice, koja će eventualno da napusti Uniju, nove države članice ući u Uniju. Ja sam ubeđena da će Srbija biti jedna od njih."\nMogerini je pred poslanicima u Skupštini Srbije istakla i da je Evropa danas globalna sila, što se, kako je rekla, nekima se to ne dopada, ali to je realnost. Mi tražimo partnere koji dele sa nama naše principe i interese, a članstvo u EU nikada neće biti puka deklaracija neprijateljstva prema bilo kome, istakla je Mogerini.


Odložen referendum o samodoprinosu u Vršcu\nsreda, 24. februar 2016. 11:41h\nPoučeni slučajem Bačkog Petrovca, u Vršcu odložili izjašnjavanje o samodoprinosu. Osporeno glasanje od kuće do kuće, pa će pokolebani opštinari promeniti nameru, pišu Večernje novosti.\nMilucu Živkov youtube\nDesetogodišnji samodoprinos, koji stanovnici opštine Vršac izdvajaju za zdravstvo, obrazovanje i infrastrukturu ističe u septembru, zbog čega je lokalna samouprava građanima predložila da se taj način finansiranja brojnih investicija nastavi i u narednoj deceniji. Već su pripremili materijal za glasanje, koje je trebalo da počne u utorak 23. februara, ali je način na koji su hteli da ga sprovedu, od kuće do kuće, u međuvremenu naišao na osporavanja. Zato će najpre da se posavetuju sa Ustavnim sudom, pa tek onda da raspišu referendum, pišu Večernje novosti.\nMilucu Živkov, predsednik komisije za sprovođenje samodoprinosa, objašnjava za "Novosti" da ih je pokolebalo to što je Ustavni sud nedavno proglasio nezakonitim samodoprinos u Bačkom Petrovcu, upravo zato što su glasanje sprovodili od kuće do kuće, a ne na više glasačkih mesta, iako se u zakonu o referendumu to nigde striktno ne navodi. Opština Bački Petrovac sada mora da vrati novac građanima, koji su izdvajali u prethodnih pet godina.\nIako smatramo da je ovo po zakonu, niko iz opštine ne želi da preuzme na sebe takav rizik, pa da, ukoliko neko od građana bude hteo da poništi samodoprinos, vraćamo prikupljeni novac - objašnjava Živkov. - Verujem da ćemo brzo naći povoljno rešenje, jer želimo da glasanje završimo do kraja marta, kako bismo izbegli predstojeće predizborne aktivnosti.\nDok traže rešenje za novonastali problem, opštinari pozivaju građane da i ovoga puta usvoje samodoprinos, jer je to važan izvor finansiranja razvoja opštine, pogotovo u trenutku kada je najavljeno smanjenje transfera novca iz republičkog u opštinski budžet.\nNažalost, ovo je jedini način da poboljšamo kvalitet života, jer od osnovnih budžetskih sredstava ne bismo mogli da uradimo ni polovinu onog što je dosad urađeno. Zato smatramo da je ovo u interesu svih nas, a najviše budućih generacija - kaže Jovica Zarkula, predsednik SO Vršac.\nPredviđeno je da svi zaposleni mesečno izdvajaju 1,7 odsto od zarade, a poljoprivrednici 3,4 odsto od katastarskih prihoda na godišnjem nivou. Penzioneri će moći dobrovoljno da uplaćuju novac, ali uz prethodno potpisanu pisanu izjavu.\nGodišnje na ovaj način može prikupiti do 100 miliona dinara - dodaje Zarkula.\nPrioritete i način utroška tog novca određuju zasebni koordinacioni odbori za sva tri samodoprinosa, na osnovu inicijativa gradskih i seoskih mesnih zajednica.\nZA DECENIJU 750 MILIONA\nU poslednjoj deceniji kroz samodoprinos za zdravstvo, obrazovanje i infrastrukturu prikupljeno je oko 750 miliona dinara. Taj novac je uložen u unapređenje usluga DZ i renoviranje ambulanti u svim selima (209,7 miliona dinara), zatim u kapitalna renoviranja škola (160 miliona), kao i u rekonstrukciju puteva i trotoara (370,6 miliona). Takođe, Vrščani već pet godina izdvajaju i 1,3 odsto za poseban samodoprinos za kanalizaciju, koji će trajati do 2020.\nI BOLNICI DEO\nOd prikupljenog novca kroz samodoprinos, polovina će se izdvajati za uređenje puteva i trotoara, a po 25 odsto za unapređenje obrazovanja i zdravstva u gradu i selima. Na inicijativu građana, prvi put će se, osim u Dom zdravlja, novac iz samodoprinosa ulagati i u Opštu bolnicu, iako je za njen rad zadužena isključivo Pokrajina.\nAutor: Novosti.rs/Jelena Jovanović


Uživanje u prirodi Beograda - II deo | Novi Apartmani Beograd\nBeograd sve više koristi svoje bogate prirodne resurse. Sajt noviapartmani.com preporučuje obilazak nekih od brojnih beogradskih parkova.\nU prvom delu istoimenog teksta upoznali smo vas sa blagodetima beogradskih reka i njegovog jezera, kao i brojnim mogućnostima da jedan dan u Beogradu provedete u prirodnom okruženju i prikupite preko potrebnu energiju za sve obaveze koje vas očekuju. Kako nam u utorak 21. marta stiže dugo očekivano proleće, ekipa sa sajta noviapartmani.com ima obavezu da ukaže, ili podseti na još neke od mnogobrojnih lokacija na kojima na najlepši mogući način možete da doživite buđenje prirode i eksploziju mirisa i boja koje sa sobom ovo godišnje doba donosi. U ovom tekstu biće reči o beogradskim parkovima, mestima na koijima ćete upoznati jedan drugi Beograd, potpuno drugačiji od poslovnog središta, ili grada koji živi samo za noćni provod i ludu zabavu.\nBeograd poseduje više od 40 parkova. Bilo da su u pitanju mali, lokalni parkovi, ili su to nepregledne zelene površine, u svakom periodu dana uvek ćete moći da pronađete idealan kutak za relaksaciju, mesto gde će vas preplaviti osećaj opuštenosti i bezrezervnog mira.\nZbog poznatih problema tokom protekle dve decenije, ulaganje u održavanje i ulepšavanje svih gradskih prirodnih resursa, pa i parkova, bilo je svedeno na minimum, tako da je taj nemar nažalost ostavio vidljive posledice. Međutim, poslednjih godina primećuje se veliki pomak na ovom planu, kada parkovi i druge gradske zelene površine dobijaju svoj stari sjaj, a neretko bivaju nadograđeni modernim sadržajem prilagođenim potrebama današnjeg vremena. Danas prestonica Srbije može da se pohvali sa više reprezentativnih parkova, zelenih površina u srcu grada koje svojim postojanjem obezbeđuju ugodan kutak za predah od užurbane gradske svakodnevnice.\nJedan od najpoznatijih parkova u Beogradu svakako jeste park Tašmajdan, koji je smešten u strogom centru grada. Park je u potpunosti rekonstruisan 2011. godine donacijom Republike Azerbejdžan što je ujedno i razlog što se u parku nalazi spomenik Hejdaru Alijevu, prvom predsedniku Azerbejdžana. Pored ovog spomenika, park ponosno čuva spomenike na Desanku Maksimović i Milorada Pavića, književnike koji su svojim delima zadužili Srbiju, kao i stradalim radnicima RTS-a tokom bombardovanja 1999. godine. Park je veoma prostran i bogat raznovrsnom florom, a doživljaj prirode obogaćuju veoma interesantne fontane. Park je čuven i po restoranu “Šansa”, tradicionalnom ugostiteljskom objektu koji već decenijama svim posetioicima Tašmajdana omogućava da se okrepe i uživaju u predivnom ambijentu.\nNe manje poznat, a svakako ne manje važan jeste Akademski park, stara zelena oaza okružena visokoobrazovnim ustanovama, centrima slobodne misli Srbije. Početak oblikovanja ovog parka započet je davne 1869. godine kada je današnji prostor delio sa pijacom, a nakon potpunog uklanjanja pijace, park je dobio svoj današnji oblik. U ovom parku nalaze se biste Josifa Pančića i Dositeja Obradovića, veoma zaslužnim osobama za edukaciju u Srbiji. Park predstavlja mesto okupljanja mladih intelektualaca koji na ovom mestu pronalaze predah od svojih fakultetskih obaveza, ali i svima onima koji trenutak mira žele da dožive u hladu starih krošnji drveća. Akademski park mesto je dešavanja mnogih kulturnih manifestacija, kao što je “Filmstreet”, kada se u parku, na otvorenom, izvode projekcije kultnih filmskih ostvarenja. Park je pokriven WiFi signalom što predstavlja dodatni benefit za sve turiste Beograda i dodatni razlog da ovaj park posete.\nNa Vračarskoj padini iza Svetosavskog trga sa kojim čini jednstvenu celinu, nalazi se još jedna zelena oaza Beograda – Karađorđev park. Svoje prve obrise ovaj park počeo je da poprima u 19. veku kada je knez Aleksandar podigao spomenik čuvenom vojskovođi u borbi protiv Osmanlija, Karađorđu po kome ovaj park i nosi ime. Burnu istoriju preživeo je ovaj park i zbog toga se na njemu nalaze brojna spomen-obeležja, međutim, ono što zaista krasi ovaj park jeste Hram Svetog Save, centar duhovnog života svih Srba. Zbog toga ovaj park ima jednu sasvim drugačiju dimenziju i personifikacija je duhovnog mira i ravnoteže što stvara posebnu atmosferu za sve posetioce.\nPrvi uređeni beogradski park koji je još knez Miloš Obrenović sagradio jeste Topčiderski park.\nVeliki i preki knez tada je dao nalog kojim je zahtevao da se na prostoru topčiderske šume sagradi velelepni park koga se u to vreme ne bi postideo ni Pariz. Tako su 1831. godine u topčidersku šumu došli čuveni baštovani iz Francuske i Češke i formirali park koji je i dan danas zadržao prvobitni oblik. Posebnost ovog parka čine tri mala jezera koja doprinose neverovatnom prirodnom ugođaju, kao i brojne šetačke staze, kao i mesta za odmor. Zaštitni znak ovog parka svakao jeste stari platan visine 33 metra, sa krošnjom prečnika 55 metara koji je zaštićen kao spomenik prirode. U ovom parku nalazi se i konak Kneza Miloša, nekadašnja rezidencija velikog kneza, a danas muzej sa interesantnim eksponatima iz perioda njegove vladavine.\nSvim gostima Beograda, kao i našim sugrađanima koji su zaboravili na ove gradske oaze sajt noviapartmani.com preporučuje da odvoje malo svog dragocenog vremena i uživaju u predstojećim prolećnim danima u nekom od mnogobrojnih zelenih kutaka Beograda. Pogledajte našu ponudu smeštajnih kapaciteta u strogom centru Beograda i odaberite neki od ugodnih aprtmana u blizini jedne od zelenih oaza Beograda.


Srpski član Predsjedništva BiH Milorad Dodik izjavio je da će pristati na Oružane snage BiH ukoliko one budu "prepolovljene" sa stanovišta troškova i sastava.\n"Mi smo uporno tražili da se smanji broj profesionalnih pripadnika Oružanih snaga BiH i da se o tome dogovorimo. Nikada nisu htjeli da to urade i neće o tome da razgovaraju", rekao je Dodik na konferenciji za novinare u Istočnom Sarajevu.\n"Mi smo već jednom donijeli tu odluku o državnoj imovini Republike Srpske, pa je visoki predstavnik to zabranio, a pošto nema visokog predstavnika mi ćemo ponovo donijeti taj zakon i nema ga ko ukinuti", rekao je Dodik.\n"Mi smo imali samo akademiju koja je bila posvećena tom danu, a nakon zabrane krenuli smo u masovno obilježavanje Dana Republike Srpske i to ćemo raditi i ubuduće", istakao je Dodik.\n"To nije fer i mi to ne prihvatamo, jer je to nemoguće. Ako se neko boji 9. januara, zašto se ne pita koliko se mi bojimo 1. marta, jer znamo šta je bilo tog 1. marta", rekao je Dodik.


Reditelj Lav Dijaz otvara 10. Kustendorf | Novinska agencija Beta\nSCENA | 09.01.2017 16:40\nDijaz će na Mokroj Gori predstaviti pobednički film "Žena koja je otišla", najavio je Kusturica na konfenrenciji za novinare u Ministarstvu kulture koje je za taj festival izdvojilo 25 miliona dinara.\n"Po svemu značajan, Dijaz je poznat po tome što mu glavna linija svetskog filma ne odgovara, što su konkvistadori ... promenili percepciju vremena, a on voli da pravi filmove koji teku bez prekida od četiri do devet sati", rekao je Kusturica i dodao da će iz tog razloga pobednički film koji traje 3.40 sata biti prikazan nešto pre početka Festivala kako bi sve bilo na vreme.\nKusturica je dodao da će biti prikazna i 40. minutna retrospektiva svega uradjenog na Festivalu.\nPrema njegovim rečima, pomoć koju Kustenforf dobija od Ministarstva od početka, namenjena je dolasku studenata iz svih delova sveta "a koji bivaju šokirani i iznenadjeni da ih neko iz Srbije zove da stignu iz takvih daljina".\nPrema njegovim rečima, Festival je imao ideju da nadraste društvo spektakla, a to je moguće zahvaljući individualnoj hrabrosti, izgubljenoj u glavnoj struji svetskog filma, a koju je imao Fest 70-ih i njegov program "Hrabri novi svet".\nKusturica je naveo da se sa Festivala, na koji je samo ove godine stiglo oko 500 radaova, u ozbiljnu filmsku orbitu za ovih devet godina vinulo oko pet reditelja koji polako postaju poznati.\nOn je naveo da je ponosan na to što festival nema crveni tepih - osnovnu karakteristku savremenosti, koja je mnogima prva na umu, a ne kvalitet, kao i to što nema reklame.\nTakodje, dodao je i da je važno što u Drvengradu mladi autori mogu da razgovaraju sa ostvarenim filmskim stvaraocima, a ne kao što se nekada na početku karijere mnogima ali i njemu dešavalo da im "srce stane" samo zato što se na pet metara približili Milošu Formanu.\nU okviru "Savremenih tedencija" biće prikazani filmovi "Žena koja je otišla", "U krevetu sa Viktorijom" koji će predstaviti glumica Viržin Efira, zatim "Cveće zla" finskog reditelja Anti Jokinena nagradjenog na Šangajskom filmskom festivalu, "De Lan" Djie Liua - pobednika u Šangaju i "Duša na struni" Džanga Janga.\nKusturica je najavio i projekciju svog najnovijeg filma "Na mlečnom putu", ali i Dijazov devetočasovni film.\n"Na Mećavnik se ide kao što se ide u neku skrivenu kafanu u kojoj se svi dobro osećaju. Sve je gradjeno od drveta i eterične smole mirišu uvek. To je utopija pretvorena u realnost i u nju privlačimo najbolje svetske autore", rekao je on.\nMinistar kulture Vladan Vukosavljević ocenio je da je "Kustendorf" ostvario značajne rezultate u osnovnoj misiji - podsticanju i ohrabrivanju mladih reditelja da u susretu sa velikanima filmske umetnosti pronadju inspiraciju i ohrabrenje.\n"Ako pogledamo spisak gostiju Kustendorfa, vidimo vrstu enciklopedije savremenog filmskog stvaralaštva, vrhunske kreatore autorskog filma, ljude koji su išli protiv matice, industrije zabave i spektakla, koji su ostvarili rezultate i bili kontrateža glavnoj struji koja je film vukla u trivijalnom, komercijalnom, umetnički i kulturološki beznačajnom pravcu", dodao je ministar.\nVukosavljević je rekao da bi Ministarstvo trebalo za Kustendorf da izdvaja i više od 25 miliona dinara, jer je to "umetnički dogadjaj" svake sezone koji Srbiju uspešno pozicionira kao "kulturološki u umetnički centar ovog dela sveta".\nPrema njegovim rečima, planine su nekad bile masto hajdučije - borbe za slobodu a danas je Kustendorf upravo savremeni vid borbe za filmsku slobodu.\nTakodje, Vukosavljević je ocenio kao veoma neuobičajeno to što Kustendorf nema reklame.\nKako se danas obeležava Dan Republike Srpske, Kusturica je upitan da li očekuje napade jer će prisustovati proslavi.\n"Govoriće sto posto sve najgore o meni. Toliko sam navikao na to, da kada ne bi izgovorili paket besmislica i gluposti, bio bih veoma zbunjen. Tako da očekujem sve najgore, a tek kada čuju govor biće 'oduševljeni'", rekao je Kusturica,\nNa pitanje da li bi mogao da se kandiduje za predsednika Srbije, Kusturica je rekao da sebe ne vidi u politici jer danas, "baviti se politikom na Balkanu izgleda kao kada biste stali na odron i znali sigurno da će vas odneti".\n"Oni koji pomisle da bih ja to mogao, ne shvataju do koje je mere do komplikovano, do koje mere to ne podrazumeva znanje, temperament i do koje mere je to u savremenim uslovima uglavljeno u kapital i sve ono što on predstavlja i šta bi taj političar trebalo da predstavi, ne samo rečju", kazao je on.


Predstavnički dom FBiH o rebalansu budžeta 6. septembra\n04.09.2012. / 14:53\nSARAJEVO, Predsjedavajući Predstavničkog doma Parlamenta Federacije BiH Denis Zvizdić zakazao je za četvrtak, 6. septembara, vanrednu sjednicu ovog doma, na kojoj bi trebalo da bude usvojen rebalans federalnog budžeta kao uslov MMF-a za kredit od 400 miliona evra.\nZvizdić je rekao da će na toj sjednici biti razmatrani svi materijali u vezi sa uslovima MMF-a.\n“Biće razmatran rebalans budžeta Federacije sa pratećim aktima, te odluka o prihvatanju četvrtog zaduženja po stendbaj-aranžmanu. Naš cilj je da organizujemo sjednicu prije isteka roka 7. septembra i to smo i uradili”, rekao je Zvizdić agenciji Anadolija.\nOn je najavio da će biti razmatran i Prijedlog zakona o izmjenama Zakona o pratećim agencijama i zavodima kao što je Agencija za bankarstvo FBiH.\nPrema Zvizdićevim riječima, u planu je i razmatranje donošenja posebnih odluka u vezi sa Zavodom PIO/MIO FBiH.\nKomentarišući optužbe da izbjegava zakazivanje sjednice i da bi time mogao biti ugrožen “državni” interes, Zvizdić ističe da je “interesantno kako dokazani kršioci Ustava Federacije BiH brinu da se zaštiti pravna država”, te ocijenio da “bi to bilo smiješno da nije žalosno”. Srna\nTagovi: denis zvizdicfbihmedjunarodni monetarni fondrebalans budzetasjednica


Prema zvaničnim podacima sve više ljudi širom sveta se interesuje za automobile koji ne zagađuju prirodu i za koje se može reći da su ekološki zahvalni. Ipak, prelazak sa običnog na ovakav jedan automobil može da bude malo težak u početku.\nNeimenovana gospođica sa video snimka je verovatno skoro promenila automobil. Po navici, kada je automobil pokazao nizak nivo goriva, otišla je na pumpu. I sve i to bilo sasvim u redu samo da nije jedne sitnice - njen automobil se pokreće pomoću električne energije.\nNe znamo koliko vremena joj je bilo potrebno da shvati da crevo za gorivo nema svoje mesto na ovom automobili marke Tesla, ali smo sasvim sigurni da je ova njena potraga dobro nasmejala sve prisutne.\nBENZIN se nekada prodavao samo PO APOTEKAMA, a evo gde se nalazila PRVA PUMPA u Beogradu\nOPLJAČKANA NA TAKO BIZARAN NAČIN Ova Amerikanka je žrtva ŽESTOKE PREVARE, a ista situacija može zadesiti i vas


Također je zaključeno da je omogućavanje uvida u otvorene predmete ratnih zl*čina udruženju iz Srbije prvorazredni skandal u radu VSTV-a, kojim je nanesena ogromna šteta pravosudnom sistemu Bosne i Hercegovine.\nPredsjedništvo SDA daje punu podršku ministrima SDA u Vijeću ministara na insistiranju da u prijedlog Revidirane strategije budu uključene informacije o predmetima sa A liste, kao i plan regionalne saradnje s ciljem sprečavanja pojave da osuđeni ili osumnjičeni za ratne zl*čine odlaskom u susjedne zemlje izbjegavaju krivičnu odgovornost.\nPromocija knjige u kojoj se negira istina o zl*činu na Tuzlanskoj kapiji, u organizaciji Ministarstva odbrane Srbije, predstavlja uvredu žrtvama porodica ubijenih, ali i poruku da Srbija ne želi dobre odnose sa susjedima, stav je SDA.\nGeneral Novak Đukić je osuđen pred sudom, gdje je dokazana istina o ubijanju 71 mladih Tuzlanki i Tuzlaka. Taj zl*čin je najveća rana Tuzle, a sada država Srbija putem svojih institucija rovi po toj rani, i pri tome godinama štiti generala Đukića od pravde. Nijedna država koja ima aspiracije da se reformira u progresivnu demokratsku zemlju, ne smije da pruža azil osuđenim ratnim zl*čincima.


Inspektori otkrili zloupotrebe od oko 900 miliona evra - Društvo - Dnevni list Danas\nPočetna » Vesti » Društvo » Inspektori otkrili zloupotrebe od oko 900 miliona evra\nRasformirana radna grupa MUP-a koja je radila na 24 sporne privatizacije\nK. Živanović27.10.2014. 19:34\nRadna grupa MUP-a Srbije za rasvetljavanje 24 sporne privatizacije bavila se i drugim spornim privatizacijama i predmetima vezanim za privredni kriminal, mimo spiska EU, te je u proteklih godinu dana sakupila i dostavila dokaze tužilaštvu za proneveru oko 900 miliona evra u koje je upleteno više domaćih preduzeća, saznaje Danas.\nRadna grupa je radila na oko 40 predmeta, među kojima su „Nibens grupa“, „Agrobanka“, „Razvojna banka Vojvodine, „Sloga“ iz Kaća… Iako su inspektori za privredni kriminal bili na tragu mnogim malverzacijama, MUP je rasformirao grupu, pod obrazloženjem da to čini zbog „finansijskih“ razloga. Radna grupa je sastavljena prošle godine sa ciljem da istraži 24 sporne privatizacije koje je zahtevala Evropska unija. Međutim, inspektori su bili zaduženi za oko 40 predmeta. Dakle, istraživali su i petnaestak drugih koji nisu bili na spisku EU, a tiču se nelegalnog poslovanja domaćih preduzeća.\nIako je uspešno završila posao u vezi sa spornim privatizacijama i podatke dostavila tužilaštvu, ostali predmeti su još u fazi istrage. U MUP-u objašnjavaju da je radna grupa rasformirana iz finansijskih razloga, jer ju je činilo oko 100 ljudi za koje je trebalo platiti smeštaj i putne troškove.\n– Inspektori će nastaviti rešavanje predmeta u vezi sa privrednim kriminalom, ali u okviru svojih radnih jedinica – rečeno je Danasu u MUP-u Srbije.\nBivši koministar policije Božo Prelević smatra da će vreme pokazati da li je odluka o rasformiranju radne grupe bila ispravna ili ne, u zavisnosti od toga koliko postupaka bude pokrenuto i koliko slučajeva rešeno.\n– Iskreno, ni dosadašnjim radom radne grupe nisam bio zadovoljan, odnosno njihovim rezultatima u vezi sa 24 sporne privatizacije. Na primer, hapšenja u pančevačkoj Azotari nemaju veze sa privatizacijom, već sa malverzacijama sa prodajom đubriva – kaže Prelević za Danas. Naš sagovornik smatra da je sporna i istraga u vezi sa privatizacijom Luke Beograd.\n– Promašili su sve što su mogli da promaše. Ljudima su stavljali na teret da su postupali suprotno pravilniku, koji je donet dve i po godine nakon privatizacije – navodi Prelević. On dodaje da će „bar pola optužnica pasti“, i da to više zavisi od tužilaštva i njihovih zahteva za sprovođenje istrage nego od činjenice da li će policijski inspektori raditi pojedinačno, ili u okviru radne grupe.\nStoltenberg: NATO nije pretnja Rusiji i nema interes za rat u Evropi


Brašno od ponedeljka po ceni od 33 dinara - Domaćinska kuća\nKuća » Najave » Brašno od ponedeljka po ceni od 33 dinara\nMinistarka trgovine, turizma i telekomunikacija u Vladi Republike Srbije Tatjana Matić izjavila je da je inspekcijskim nadzorom utvrđeno da prodavci poštuju uredbu o maksimalnoj ceni osnovnih životnih namirnica, te da u trgovinama ima dovoljno brašna, šećera, ulja, mleka, svinjskog buta.\nMatić je, gostujući na Radio-televiziji Srbije (RTS), rekla da bi brašno od ponedeljka trebalo da bude raspoređeno proizvođačima po ceni od 33 dinara po kilogramu, uz podsećanje na to da je maksimalna proizvodna cena hleba „Sava“ 38,68 dinara, dok cena u prodavnicama može ići do 46 dinara.\nOna je objasnila da je na terenu obavljeno 500 kontrola povodom sprovođenja uredbe o maksimalnoj ceni hleba tip 500, takozvanog hleba “Sava“, pri čemu je samo 17 prijava bilo osnovano.\nPrema njenoj oceni, trgovci su se načelno pridržavali uredbe o ceni hleba, ali i ostalih osnovnih životnih namirnica.\nKada je reč o drugoj uredbi koja se odnosi na ograničavanje cena nekoliko osnovnih životnih namirnica – brašno, šećer, ulje, svinjski but i mleko, ministarka je navela da su od ukupno 200 kontrola bile dve prijave, gde je samo u jednom maloprodajnom objektu utvrđeno prekoračenje cena.\nOna je naglasila da je snabdevenost osnovnim životnim namirnicama zadovoljavajuća.\nPrevPrethodnaKoliko koštaju voćni zasadi?\nSledećaKoliko je bitna ishrana kravaSledeći


Pokrenute prekšajne prijave: Novčane kazne za roditelje koji nisu vakcinisali dete - mojabeba.rs\nRoditelje u Crnoj Gori, koji nisu želeli da vakcinišu decu, očekuje kazna od 100 do 500 evra, a takođe nijedno vakcinisano dete neće moći da bude upisano u vrtić ili školu.\nUprava za inspekcijske poslove u Crnoj Gori pokrenula je 21 prekšrajni postupak protiv roditelja koji su iz različitih razloga odbili vakcinaciju svoje dece.\nIako je u javnosti najviše buke bilo oko MMR cepiva ovaj podatak se donosi na stopiranje svake obavezne vakcine.\nRoditelji crnogorskih mališana do sada su se najviše protivili MMR vakcini, za koju su se u medijima pojavile spekulacije da se povezuje sa pojavom autizma, astme, leukemije, dijabetesa, Kronove bolesti i drugim poremećajima.\nIz crnogorskog Instituta za javno zdravlje saopštili su da je poslednjih godina sve više roditelja koji odbijaju da vakcinišu decu, i izrazili zabrinutost od epidemija.\n„Iz različitih razloga, a pre svega negativnih informacija koje mediji prenose, u Crnoj Gori se svake godine smanjuje broj roditelja koji vakcinišu svoju decu. Obuhvat sa prvom dozom MMR vakcine kod nas je do skoro bio izuzetno visok i kretao se oko 95 odsto i više. Iz različitih razloga, pojedini mediji bez prethodne provere prenose poruke koje unose nemir i pojačavaju zbunjenost kod naših roditelja, pa broj vakcinisane dece poslednjih godina počeo je da opada“, kažu u Institutu.\nIpak, strah roditelja jači je od uveravanja zvaničnika, ali i od kaznene politike.\n„Ne razumem argumente da dolazi do epidemije i da moje dete može biti izvor zaraze. Ako su ostala deca vakcinisana, zar ih ne štiti ta vakcina“, kaže ova žena koja je inače Ruskinja, ali u Crnoj Gori živi već sedam godina.\nStručna javnost je, međutim, stala u odbranu MMR vakcine, saglasivši se u oceni da su sve validne naučne studije sprovedene na uzorcima od više miliona ispitanika nedvosmisleno pokazale da nema povezanosti MMR vakcine sa ozbiljnim bolestima.\nRoditelji u Crnoj Gori su zakonom obavezani da vakcinišu decu protiv deset zaraznih bolesti, a ako to ne učine, moraju da plate novčanu kaznu od 100 do 500 evra.\nOsim toga, nevakcinisano dete ne može biti upisano u vrtić ili školu, a na osnovu lekarskih uverenja koja u tim ustanovama traže.\nIako je Uprava za inspekcijske poslove pokrenula 21 prekršajni postupak povodom ovakvih slučajeva, kažu, još nemaju povratnu informaciju o kažnjavanju roditelja.\nU Institutu za javno zdravlje ističu da vakcine spasavaju živote i da većina vakcinisanih nema ozbiljne reakcije na njih. Nažalost, dodaju, one mogu izuzetno retko dovesti do neželjenih reakcija i to je ono što izaziva najviše nedoumica kod roditelja.\n„Niko ne negira postojanje ovakvih reakcija, ali one su daleko ređe od istih ili sličnih komplikacija koje nastaju nakon bolesti od kojih vakcine štite, zbog čega je korisnost vakcinacije potpuno jasna“, navode u Institutu.\nTagovi: astma autizam bebe deca dijabetes kazna kronova bolest leukemija mališani MMR nemir organizam poremećaj poremećaji prekršajne prijave vakcina vakcina MMR vakcinacija vakcinisanje mališana Zbunjenost\nDa li su vaše grudi zdrave: Test koji će vas rešiti svih sumnji\nNovo otkriće: Bebe imaju jak temperament od rođenja\nČak 90 procenata novorođenčadi se smeje u prvom mesecu života, neki čak i u prvoj nedelji, ali ima i onih beba koje se nisu osmehnule nijednom za 1...\nSedam škola u Srbiji probalo pilot program dualne nastave\nOd naredne školske godine srpski đaci će imati mogućnost da se obrazuju po istom sistemu koji se godinama uspešno primenjuje u Švajcarskoj, Austrij...\nLjubiti dete u usta: Da ili ne?\n16 јул, 2014 Vaspitanje\nLjubiti dete u usta za jedne je predivan čin iskazivanja nežnosti i ljubavi, za druge neobičan, pa čak i odbojan. Šta kaže nauka na poljupce između...\n24 јан, 2014 Preporučujemo\nU ovom zabavnom koferčetu koje izdaje Vulkan naći ćete četiri zabavne knjige sa nalepnicama. U jednoj su glavne junakinje balerine, u drugoj vi...\nProtivnici vitkog stuka: Namirnice koje uzrokuju nadutost stomaka\n18 мар, 2016 Kutak za mame\nNadutost u stomaku podstaknuta je nedovoljno sažvakanom hranom, ali i preteranom upotrebom namirnica koje sadrže laktozu i određene ugljene hidrate...


Procenjuje se da je u Srbiji dva-ipo miliona građana siromašno ili živi na ivici siromaštva, koje je prouzrokovano tranzicijom i merama štednje koju sprovode sve neoliberalne Vlade od početka dvehiljadite godine do današnjih dana!\nPoslednjih dvadeset godina u Srbiji nema zdrave, odgovorne i socijalne politike od strane društva prema građanima. Danas kada kažete da ste radnik, to se povezuje sa nečim nečasnim, jer se u javnosti radnici putem režimskih medija žigošu kao “kancer” ovog društva koji se stalno nešto bune, koji traže neka svoja prava i koji su stalno nešto nezadovoljni.\nVlada Republike Srbije je donela pogibeljne Zakone o radu kako bi privukla strane investitore u Srbiju. Radnici u tim fabrikama rade pod veom teškim, psihološkim uslovima, za vrlo male plate. Funkcioneri Vlade, besramno se hvale kako je u Srbiji najeftinija radna snaga u Evropi, ne videći da svake godine nestan po jedan grad (blizu 50.000 ljudi ode iz zemlje).\nLjudi ne mogu od svojih primanja da namire osnovne svakodnevne, životne potrebe. Zbog velikih dugova našli su se u situaciji da im javni izvšioci dolaze na kućni prag kako bi prinudno naplatili dugove deložacijom i otud ta velika demografska migracija građana ka zemljama evropske unije.\nU Srbiji ne postoji socijalna pravda, jer su građani drastično osiromašili u procesima restauracije kapitalizma gde pojedinci imaju platežnu moć, dok siromašniji delovi stanovništva ostaju bez elementarnih uslova za život .


Živković: Izbori prvi korak da sprečimo Vučića da postavlja ministre - Infobrif\nObjavljeno 18.02.2020. u 16:05\nPredsednik Nove stranke Zoran Živković izjavio je da su naredni izbori prvi korak da se spreči predsednik države i Srpske napredne stranke Aleksandar Vučić da i dalje, direktno ili indirektno, postavlja vlade.\n„Svako izbegavanje izbora, zvali ga bojkot, ili kako god hoćete, je pomoć Vučiću da nastavi da vlada Srbijom na isti način. Na takav način da je i sam svestan da bar sedamdeset posto ministara koje je postavio, nemaju pojma i da bi ih i on zamenio“, rekao je Živković na konferenciji na novinare u holu Skupštine Srbije, povodom izjave Vučića da će toliko ministara biti promenjeno.\n„Zato pozivam kolege iz opozicije, ali, što je još važnije, građane Srbije, da ne dopustimo da se to desi, da se organizujemo primereno, da sve svoje znanje, planove i hrabrost uložimo u to da sprečimo Vučića da dalje postavlja vlade“, rekao je Živković.\nPredsednik Nove stranke je rekao da je ministar odbrane Aleksandar Vulin nezakonito upao u prepisku lista „Nedeljnik“ i nekadašnjeg ministra odbrane Dragana Šutanovca i da zbog takvih stvari „mora da se leti sa položaja“.\n„Imamo ovde divljanje Vulina i njegovu zloupotrebu službi bezbednosti“, rekao je Živković u holu Skupštine Srbije navodeći da odgovorni moraju biti najstrože kažnjeni.\nOn je rekao da je posle ovog otkrića usledio „cirkus“, jer je Vulin najavio da će podneti prijavu kako bi se ispitalo da li je nelegalno došao u posed pripiske.\nPrema njegovom rečima, aktivnosti koje je imao su uglavnom tačno zabeležene ali je, bez razloga, vođen kao srpski ekstremista i terorista.\nAleksandar VučićBojkotIzboriministriVladaZoran Živković


učenici – Far\nPočetnaPosts Tagged "učenici"\nUčenici osmog razreda koji se spremaju za polaganje završnog ispita moći će svakog radnog dana od 9. maja do 17. juna na Drugom programu RTS-a da prate časove, koji su snimljeni kao dodatna podrška u pripremi i učenju za završni ispit, saopšteno je na zvaničnom\nViše od 64.000 učenika osmog razreda polaže probni završni test, odnosno vernu simulaciju obavezne mature za kraj osmogodišnjeg obrazovanja. Probna mala matura sastoji se od tri testa za dva dana. Osmaci danas od 13:00 sati polažu matematiku, a u subotu je probna provera znanja maternjeg jezika\nŠkola plivanja za dimitrovgradske osnovce 26. marta u Pirotu\nTuristička organizacija Caribrod u subotu, 26. marta organizuje za učenike osnovne škole “Hristo Botev” školu plivanja na zatvorenom gradskom bazenu u Pirotu. Prijave za školu plivanja mogu se dostaviti na oficijalnoj stranici Turističke organizacije Caribrod ili kod profesora fizičkog vaspitanja u osnovnoj školi. Broj mesta je\nU osnovnoj školi “Hristo Botev” od 11. marta do danas 44 zaražena učenika i 3 nastavnika\nU osnovnoj školi “Hristo Botev” u Dimitrovgradu od 11. marta do danas 44 učenika i 3 nastavnika su zaražena koronavirusom. Ovo je u izjavi za FAR rekla direktorka ove obrazovne ustanove Milena Stavrov. “Od petka prošle nedelje do prvog radnog dana ove sedmice, u našoj školi\nU osnovnoj školi “Hristo Botev” otvorena izložba na temu “Okreni na zeleno”\nU osnovnoj školi “Hristo Botev” u Dimitrovgradu otvorena je izložba na temu “Okreni na zeleno”. Izložbu su izradili učenici ove obrazovne institucije. Učenici izdvojenog odeljenja škole u Željuši su uradili prezentaciju kojom su želeli da skrenu pažnju široj javnosti o dugogodišnjim problemima sa stolarijom i


Potrošači izglasali - Nectar Family najomiljeniji u Srbiji - Nira Press\nPočetna » Potrošači izglasali – Nectar Family najomiljeniji u Srbiji\nNectar Family progla\nšen je za najomiljeniji brend u kategoriji „Bezalkoholni napici“, u okviru kampanje „Moj izbor 2019“, u konkurenciji među 930 domaćih proizvoda i brendova u 27 kategorija. Priznanje na osnovu glasova potrošača dodeljuje udruženje „Moja Srbija“ sa ciljem podsticanja razvoja domaće proizvodnje i promocije kvaliteta proizvoda i brendova iz Srbije\n„Ponosni smo da su potrošači izabrali Nectar Family za najomiljeniji brend u Srbiji, čime su potvrdili da nije svejedno kako nastaje sok koji volite. Ovo priznanje potvrđuje da je najvažniji kvalitet koji u slučaju naše kompanije dolazi iz 100% domaće proizvodnje. Treba da budemo ponosni i da podstičemo domaći kvalitet i zato je ova nagrada važna i za nas ali i za sve naše kolege, domaće proizvođače. Kao kompanija koja neguje porodične vrednosti i NIJE SVEJEDNO filozofiju poslovanja za nas je ovo još jedan podsticaj da nastavimo sa intenzivnim ulaganjem u savremene tehnologije i da istrajemo u inovativnosti u svim aspektima poslovanja, trudeći se da uvek ponudimo više i da nam i dalje u centru svih naših aktivnosti bude potrošač’, istakla je na svečanoj dodeli priznanja u Skupštini grada Mina Tadić, direktorka korporativnih komunikacija kompanije Nectar.\nU proteklih skoro mesec i po dana, domaće firme koje je Erste Banka podržala tako što je zanjih i njihove\nAustrijska kompanija NETCONOMY, jedna od vodećih kompanija za implementaciju SAP Customer Experience rešenja u ovom delu sveta, najavila je intenzivna ulaganja\nPodrška stabilnosti mreže i zajednička izgradnja bolje i održive budućnosti Kompanija Huawei je objavila izveštaj o održivosti za 2019. godinu. Izveštaj\nSberbank Srbija nastavlja svoju tradiciju podrške maloj privredi kroz akciju „Vredne vredi podržati“. U kampanji pokrenutoj 2017. godine, inicijalno namenjenoj klijentima\nČinjenica je da je starija populacija posebno ugrožena tokom perioda trajanja Covid 19 pandemije. Iz ovog razloga, Udruženje pacijenata obolelih od\nZa inovativne tehnologije uključujući i P-OLED digitalno kokpitsko rešenje za nove modele Kadilaka, General Motors, lider automobilske industrije odao je priznanje\nMisija Međunarodnog monetarnog fonda (MMF), koju je predvodio Jan Kes Martejn, održala je virtuelne sastanke sa srpskim vlastima u periodu od\nZvanični razgovori delegacije Republike Srbije s misijom Međunarodnog monetarnog fonda u okviru četvrtog polugodišnjeg razmatranja Instrumenta za koordinaciju politike završeni su\nKompanija dm drogerie markt pokrenula je kampanju podrške domaćim proizvođačima sa ciljem da podrži razvoj lokalne privrede i ukaže na činjenicu\nUz Super Karticu i račun veći od 2.000 dinara u Idei, Rodi i Mercatoru ovog jula dobijate OMV super vaučer, sa\nKompanija NIS doniraće više od 33 hilјade litara pijaće vode opštinama Ivanjica i Blace, čiji su žitelјi danima bez vode za\n„Dunav osiguranje“ je 2. jula 2020. godine isplatilo dividendu akcionarima po osnovu dobiti utvrđene u godišnjim finansijskim izveštajima Кompanije za 2019.\nInvesticije u zelene tehnologije podstiču profitabilnost i konkurentnost preduzeća, a 20 miliona evra na raspolaganju lokalnim biznisima preko UniCredit Leasing Srbija.\nZašto se humor ponekad „izgubi u prevodu“ na japanski, kako bi japanski model primene robotizacije mogao da unapredi uslove rada, i\nPPF grupa razdvojila je komercijalno od infrastrukturnog poslovanja Telenora i osnovala Cetin grupu PPF Telekom grupa objavila je završetak izdvajanja infrastrukture\nQatar Airways se vraća letovima sa beogradskog aerodroma Nikola Tesla. Aviokompanija će početi sa 3 leta nedeljno istim tipom aviona –\nUNICEF je danas isporučio 10 respiratora Kliničkom centru Srbije, dok će tokom narednih dana uručiti po tri Kliničko bolničkom centru „Zvezdara“\nKomercijalna banka u ponudi ima različite nenamenske gotovinske kredite i kredite za refinansiranje, koji mogu biti najbrži način da klijenti dođu do\nUz slogan „Ko kreči, kuću leči“, Roma Company organizovala je drugu godinu zaredom konkurs za dodeljivanje subvencija u iznosu od 50


Komšić: Ne smije se prokockati ukazano povjerenje\nSavet bezbjednosti UN\nPredsjedavajući Predsjedništva BiH Željko Komšić istakao je danas da BiH ne smije prokockati povjerenje, odnosno poštovanje koje su joj ukazale 183 od 190 zemalja članica UN glasajući za njen izbor u nestalno članstvo Savjeta bezbjednosti UN u naredne dvije godine.\n"U radu koji BiH očekuje u ovom tijelu prije svega treba imati dostojanstvo prilikom davanja ili nedavanja podrške njegovim odlukama, i ne obrukati se, odnosno iskoristiti ovu poziciju pozitivno sa političkom mudrošću, a ne za političke svađe unutar BiH", rekao je Komšić u Sarajevu na sesiji Asocijacije nezavisnih intelektualaca "Krug 99" o temi "Konsekvence članstva BiH u Savjetu bezbjednosti UN i butmirski proces".\nKomšić smatra da BiH na ovom mjestu u Savjetu bezbjednosti ne treba biti "privjesak velikim silama", već da njeni predstavnici u svom radu trebaju, prije svega, voditi računa o opštim načelima pravde, međunarodnom pravnom poretku, međunarodnim konvencijama i interesima BiH.\n"Mnogi su ocijenili izbor BiH u nestalno članstvo Savjeta bezbjednosti UN kao najveći spoljnopolitički uspjeh BiH od završetka rata do danas. On je postignut uz puno muke, jer je trebalo dobiti i podršku mnogih malih zemalja kao što su afričke, azijske i slično, ali je praćen i skepsom i malicioznošću", naveo je Komšić.\nPrema njegovim riječima, mnogim zemljama članicama UN sada postaje mnogo važnije kako BiH gleda na različita globalna pitanja, pa stoga i BiH treba da maksimalno ojača svoje kapacitete, kako bi dostojanstveno odgovorila takvoj situaciji.\nGovoreći o butmirskom procesu, Komšić je rekao da mu se ne sviđa kako se taj proces odvijao, ali da smatra da u njemu treba učestvovati i pokušati napraviti bilo šta što bi predstavljalo doprinos boljoj situaciji u BiH, dodavši da je prema njegovom mišljenju butmirski proces imao katastrofalnu političku procjenu od stranih političkih zvaničnika, odnosno da je za pregovore imao loše pripremljenu političku atmosferu.\n"Smatram da su neki ušli u te pregovore sa nepoštenim namjerama i zabrinut sam time šta će se desiti ako taj proces propadne, jer će to biti ulje na vatru, s obzirom da se bliže naredni izbori", dodao je Komšić.


DS: Strateško drobljenje opozicije - Centar za evroatlantske studije - CEAS\nDS: Strateško drobljenje opozicije\nBeograd -- Dešava se jedno strateško drobljenje opozicije i gubljenje svake alternative, smatra Nataša Vučković, potpredsednica DS i predsednica Odbora za evrointegracije.\n"Za DS je najvažnije da se fokusira na izbore koji slede, na Voždovcu. Da se stanje u stranci stabilizuje. DS mora još jasnije da se profiliše u novom okruženju, to je nesporno. Moramo da velikom pažnjom da gledamo nazad gde smo pravili greške i zašto", kaže Vučkovićeva.\nOna dodaje da birači koji podržavaju DS, nisu prešli na "drugu stranu" nego su ostali nedolučni, beli listići.\nVučkovićeva kaže da je DS stranka koje uvek prihvatala i kritičko mišljenje, ali i da veruje da je to stranka koja ima najveći kredit za dosadašnji proces evrointegracija.\nOna navodi da DS prolazi kroz jedan proces kroz koji su prošle i druge velike stranke kada si izgubile na izborima, period "traženja novih tema i likova". Vučkovićeva smatra da je ova stranka pokazala tokom 23 godine postojanja da ima snagu da prevaziđe podele. Govoreći o izborima na Voždovcu, ona navodi da veruje da će DS imati dobre rezultate, i da im je najveći problem da svoje birače izvuku na birališta.\nParlament priprema Rezoluciju o pridruživanju EU, koja bi trebalo uskoro da se nađe na razmatranju u parlamentu, navodi Vučkovićeva.\n"Mi na rezoluciji radimo već neko vreme. Nakon odluke da će se otvoriti pregovori Srbije i EU, pristupili smo analizi kako skuština treba da učestvuje u tom procesu. Ona treba da podstakne ostale aktere da ukažu na svoje prioritete u tom procesu. Podnećemo izveštaj radne grupe, koja je uradila nacrt rezolucije. Nadam se da ćemo dobiti podršku i da čemo je uputiti Parlamentu na razmatranje", kaže Vučkovićeva.\nOna navodi da je ključno bilo pitanje u kom trenutku će skupština da se uključi, i na koji način će pratiti same pregovore.\n"Shvatili smo da treba više da se uključi skupština. Skupština treba da se uključi na konsultativnom nivou, a to su organizacije civilnog društva, univerziteti, sindikati. Važno je da se čuju njihova mišljenja. Skupština treba da učestvuje kroz sve odbore. Važno je da svi poslanici uzmu učešće u tom procesu", kaže Vučkovićeva.\n"Moramo da izgradimo novi odnosu u parlamentu. Nisam zadovoljna kako dijalog vlasti i parlamenta izgleda, u parlamentu ali i društvu. Parlament treba da ima veću ulogu", kaže Vučkovićeva.\nOna dodaje da je za prihvatanje evropskih standard potrebno neko vreme.\n"Jedno je doneti zakon, onda sledi primena. Potrebno je da se ti principi ukorene. Imamo problem i na nivou jezika. U parlamentu smo čuli predstavnike SNS kako optužuju DS za genocid zbog velikog broja radnih mesta dok je bila na vlasti. Ne igrate se takvim rečima. Morate biti odghovorni", kaže Vučkovićeva.\nMoramo da insistiramo na evropskim vrednostima, i da vladajuća većina dožive kao dobronamernu kritiku opozciju, dodaje ona.\n"Srbija određuje kao svoj strateški cilj da budemo u EU. Želimo da se reformišemo, da postanemo evriopsko moderno društvo. Svesni smo da je kriza, ali želimo da gradimo društvo kao u EU", kaže Vučkovićeva.\nOna dodaje da je prijatno kada vidi da u Evropi hvale ono što je postugnuto uz Srbiji.\n"Ali postoje i jasni tonovi briga za sve ono što čini neku demokratsku proceduru, kakvo je stanje vladavine prava. Kao DS smo želeli da u Briselu kažemo da se kao opozicija zalažemo za brzo otpočinjanje pregovora, i da kažemo da bez obuzira na probleme, mi verujemo da je moguće postici konsenzus u kome će sve politicke snage biti usmerene na stvaranje kvalitetnog procesa pregovora", kaže Vučkovićeva.


PODGORICA – Biće mi zadovoljstvo da vratim orden Srpskoj pravoslavnoj crkvi (SPC), da mi ga ne moraju oduzimati, posebno kad vidim kome su sve taj orden dali, izjavio je danas ministar odbrane Crne Gore Predrag Bošković. On je to rekao u Dnevniku TVCG povodom izjave mitropolita crnogorsko-primorskog Amfilohija da će Sinod SPC oduzeti orden Svetog Save Boškoviću, koji mu je bio dodeljen za doprinos izgradnji hrama Svetog Đorđa u Pljevljima. Bošković je kazao da ga ne čude izjave mitropolita Amfilohija, budući da se, kako je ocenio, u poslednje vreme ponaša više kao biznismen nego kao svešteno lice, prenosi Tanjug. On je naglasio da orden SPC nije ni tražio, te da je bio u Odboru rudnika uglja Pljevlja kada su pomogli finansiranje nekoliko verskih objekata. „Izuzetno sam ponosan\nOno što naši građani imaju priliku često da čuju kao tzv. nezavisne analize još nezavisnijih eksperata u pogledu evropskih integracija, koji se združeno i pregalački udruženo upinju da objasne kako se u Srbiji ne sprovode suštinske reforme a iz obaveza u okviru pregovora o članstvu, u svojoj jednostavnoj suštini su kronistički pristup, odnosno praksa pristrasnosti pri dodeli posla tzv. nezavisne ekspertize o evropskim integracijama i evropskim poslovima. I to jedne uske, prepoznatljive i iz istog legla odgajane grupe prosečnih studenata, lenjih birokrata uhlebljenih još pre više od decenije u nekadašnjoj Kancelariji za evropske integracije, a koji su svojevoljno iz razloga nemogućnosti dalje uzurpacije procesa, procedura i državnih beneficija izašli iz sistema nakon što je vlada od 2017.\n31.01.2020 u 16:20\nStefanović i Nuhodžić za unapređenje odnosa Srbije i Crne Gore\nPotpredsednik vlade ministar unutrašnjih poslova Nebojša Stefanović razgovarao je, na marginama skupa u Berlinu, sa ministrom unutrašnjih poslova Crne Gore Mevludinom Nuhodžićem o aktuelnoj bezbednosnoj situaciji u regionu, saopšteno je iz MUP-a Srbije. Osvrćući se na porast tenzija u poslednjem periodu Stefanović i Nuhodžić su se složili da Srbija i Crna Gora imaju različite stavove oko pojedinih pitanja, ali da je neophodno razgovarati kako bi se pronašlo rešenje koje je u cilju unapređenja sveukupnih odnosa dve zemlje. Dvojica ministara su istakla da srpska i crnogorska policija ostvaruju kvalitetnu i intenzivnu saradnju u borbi protiv zajedničkih bezbednosnih izazova, posebno u borbi protiv organizovanog kriminala, i da je u interesu obe zemlje da dve policije intenzivno sarađuju, kako bi\n08.03.2021 u 08:50\nVučić čestitao 8. mart


Krasavac: Situacija i dalje nestabilna - RTV Šabac\nEpidemiloška situacija na području Mačvanskog upravnog okruga i dalje je nestabilana, jer oscilira broj pozitivnih na KOVID-19 ali i zbog dvocifrenog broja pozitivno potvrđenih na KOVID-19. Stanje se drastično smirilo, jer je broj pozitivnih lica znatno manji. Broj pozitivnih, aktivno obolelih i ukupno izlečenih na područj Upravnog okruga u ovim danima pokazuju značajan pad u odnosu na prošlu nedelju i daju pravo na blagi optimizam i poboljšanje situacije. Pre sedam dana Opšta bolnica Šabac, koja je ujedno i Kovid bolnica za Mačvanski upravni okrug imala je 275 hospitalizovanih a danas je to 210 pacijenata, što je pokazatelj da imamo više otpuštenih pacijenata od novoprimljenih. Prosečna starost obolelih je oko 45 godina, populaciona grupa između 35 i 40 godina odnosno radno sposobno stanovništvo.\nPrivremena Kovid bolnica u Ekonomskoj školi u Šapcu, biće otvorena do kraja sledeće sedmice. Ako sve bude u redu sa epidemiološkom situacijom koordinator potpukovnik dr Žarko Mićović, će Kovid bolnicu predati komandantu Gradskog štaba za vanredne situacije, koji će pratiti preporuke i mere Republičkog kriznog štaba i na osnovu njih donositi dalje odluke.\nU centrima socijalne zaštite i kolektivnog stanovanja, domovima za stare, za sada imamo stabilnu situaciju, bez obolelih. U ovim ustanovama svakodnevno se primenjuju sve mere zaštite.Ulazak u domove se obavlja po specijalnoj proceduri a posete su zabranjene. Situacija je ista i u Centru za azil u Banji Koviljači.\nSve gradske i opštinske uprave u Mačvanskom upravnom okrugu i ako rade u redukovanom sistemu, svakodnevno pružaju usluge potrebne građanima. U uprave se ulazi sa maskom, odmah se vrši dezinfekcija ruku, a ulazi ograničeni broj osoba. Preporuka je da se komunikacija sa organima uprave obavlja elektronskim putem,kao bi se izbeglo okupljanje većeg broja ljudi.\nBudimo odgovorni, čuvajmo sebe i druge, jer tako čuvamo normalno funkcionisanje sistema.


Edukacija - Rubrika Pričali smo o (Branko i Jelena) | Profit\nPočetna > Izdanja > Broj 138 > Edukacija - Rubrika Pričali smo o (Branko i Jelena)\nIntervju: Branko Anđelković, menadžer marketinga, Galenika a.d. Beograd\nPo čemu se vaša kompanija izdvaja od konkurencije?\nGalenika je jedinstven spoj 75-godišnje tradicije poverenja korisnika u naše proizvode i inovativnih farmaceutskih rešenja u domenu generičke industrije Republike Srbije, koja decenije iskustva pretvara u snažan razvojni motor. Inovativnost koju živimo od kada smo postali deo brazilske NC Grupe (www.gruponc.net.br) koja obuhvata i EMS – najveću farmaceutsku kompaniju u Brazilu i jednu od najvećih farmaceutskih kompanija u celoj Južnoj Americi, uključuje implementaciju niza procesnih, organizacionih, funkcionalnih i unikatnih farmaceutskih rešenja, stavljajući poseban akcenat na servis koji pružamo korisnicima naših proizvoda, stručnoj javnosti, ali i zdravstvenom sistemu u celini. Konkurencija u Republici Srbiji je snažna, veoma posvećena i respektabilna. Biti drugačiji i uspešniji je za mnoge nepremostiv izazov. Naše zadovoljstvo postignutim je time veće jer smo u društvu najjačih, nakon privatizacije u novembru 2017. godine, za samo 12 meseci uspeli da unapredimo tržišnu poziciju Galenike u samom vrhu, progresivnim skokom sa 4. na 2. poziciju. Pogled nam je sada fokusiran na 1. poziciju. Iz meseca u mesec dostižemo nove rekorde, rastom bržim od tržišnog i snažnijim od viđenog u okviru TOP 10 farmaceutskih kompanija. Kako nam to uspeva, šta je formula uspeha i ono po čemu se izdvajamo u masi ekstremno uspešnih priča farmaceutske industrije? Zaposleni Galeniku vide kao svoju kompaniju, iskreno žale za propuštenim i raduju se ostvarenom. Mi smo tu zarad cilja, okupljeni oko zajedničke ideje, ali imamo i emocije, znamo da žalimo i umemo da se prijateljski podržimo kada smo suočeni sa izazovima. Možda je to najteže postići u okviru profesionalnog okruženja današnjice, ali je i najveća vrednost koju možete dostići.\nZbog čega kupci biraju da svoju lojalnost poklone baš vašoj kompaniji?\nKada Galenika postane deo odrastanja generacija, kada je prepoznata kao stub sigurnosti u vremenima najvećih izazova sa kojima se suočavala naša zemlja, kada pružamo ono što je najpotrebnije u datom trenutku, kada ne odustajemo od kvaliteta čak i pod teretom naizgled nepremostivih tržišnih presedana, jednostavno – kada ste sigurni da smo tu 75 godina i da ćemo biti i decenijama pred nama – Vi birate Galeniku!\n1.\tPo čemu se Vaša kompanija izdvaja od konkurencije?\nKao globalna tehnološka kompanija, Mastercard je u jedinstvenoj poziciji da svoja sigurna i savremena rešenja, kao i veštine i znanja sa svih tržišta na kojima poslujemo, možemo ponuditi lokalnim zajednicama i da kroz uspešna javno-privatna partnerstva doprinesemo lokalnom održivom razvoju. Osećaj svrhe, solidarnost i podrška lokalnim inicijativama su među glavnim stubovima našeg poslovanja, a u trenutnim okolnostima, zasnivanje daljeg razvoja na digitalnim rešenjima koja mi razvijamo imaće važnu ulogu u privrednom oporavku i odgovoru na izazove pred nama.\nPored toga, verujem da je ono što Mastercard izdvaja od drugih kompanijaposlovna kultura u skladu sa kojom mi radimo, a koju najbolje opisujemo kao koeficijent pristojnosti. Mi poslujemo tako što svakom projektu pristupamo s razumevanjem i pristojnošću koje za naše partnere znače podršku, a nas čine fer i transparentnom kompanijom s kojom mnogi žele da posluju. Kada u svaki projekat unesete srce i dušu i u potpunosti se posvetite ispunjenju cilja, tada ste kompanija koja pobeđuje, i još bolje od toga – kompanija koja pobeđuje s pristojnošću i čiji partneri takođe pobeđuju.\n2. Zbog čega kupci biraju da svoju lojalnost poklone baš vašoj kompaniji?\nLojalnost se zaslužuje transparentnim poslovanjem, funkcionalnim i praktičnim proizvodima i sigurnim rešenjima, uvek i svuda. Tokom 60 godina postojanja kompanije Mastercard, uspeli smo da zaslužimo privrženost svojih korisnika, klijenata i partnera da kada god vide crvene i narandžaste krugove, znaju da su oni, njihovi podaci i njihova plaćanja sigurni i bezbedni.\nZahvaljujući svom centralnom mestu u globalnom platnom sistemu, mi povezujemo sve igrače iz javnog i privatnog sektora i svojim savremenim rešenjima činimo upravljanje novcem jednostavnijim, bržim i sigurnijim. To je odgovoran zadatak koji svakoga dana izvršavamo na prepoznatljiv način tako da naši korisnici uživaju u univerzalnom i besprekornom korisničkom iskustvu, bilo da plaćaju u maloj lokalnoj radnji u Srbiji ili da poručuju robu sa internet prodavnice u Australiji.\nSuština našeg poslovanja je u tome da budemo prisutni upravo tamo gde i kada smo našim korisnicima potrebni, što je moguće samo ako zaista razumete njihove navike i potrebe, kao i promene na tržištu na kome poslujete. U tome se oslanjamo na analizu podataka i lokalne uvide koji nam omogućavaju da efikasna i efektna rešenja stavimo u masovnu upotrebu i učinimo ih intuitivno dostupnim korisnicima. Sve to, u kombinaciji s razvojem i korišćenjem savremenih tehnologija kakva je biometrijska autentifikacija i prihvaćenošću naših platnih rešenja na preko 40 miliona trgovačkih lokacija i državnih institucija širom sveta, čine naše poslovanje i ponudu neprocenjivim.


Saopštenja - Page 72 of 73 - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\nZahtev za oslobađanje maloletnog Istogu Bekima iz zatvora\nFond za humaniatarno pravo uputio je danas Ministarstvu Pravde Republike Srbije zahtev za ukidanje pritvora maloletnom Istogu Bekimu, koji je već nekoliko meseci u zatvoru u Sremskoj Mitrovici bez sudskog rešenja. Fond zahetva od nadležnih organa da puste na slobodu maloletnog Istogua s obzirom da protiv njega nije pokrenut krivični postupak i da je njegovo zadržavanje u zatvoru nezakonito.\nZakon o amnestiji ne doprinosi istini i pomirenju sa zaraćenim Kosovom\nPrema reakcijama javnosti u Srbiji, uključujući medije i nevladine organizacije za ljudska prava koje su učestvovale u izradi predloga Zakona o amnestiji, Savezno ministarstvo pravde je napravilo zakon koji Srbiju i SR Jugoslaviju uvodi u red pravnih država.\nBilten 13: Podaci o Tribunalu\nPodaci o Tribunalu Osnivanje Međunarodni krivični tribunal za bivšu Jugoslaviju (Tribunal) uspostavljen je Rezolucijom 827 Saveta bezbednosti UN, 25. maja 1993. godine.\nBilten 12: Podaci o Tribunalu\nPodaci o Tribunalu Osnivanje Međunarodni krivični tribunal za bivšu Jugoslaviju (Tribunal) uspostavljen je Rezolucijom 827 Saveta bezbednosti UN, 25. maja 1993. godine. Sedište Hag, Holandija Jurisdikcija Tribunal ima mandat da krivično goni lica odgovorna za teška kršenja međunarodnog humanitarnog prava na teritoriji bivše Jugoslavije, od 1991. godine.\nBilten 11: Optužnice\nČinjenice o Tribunalu Osnivanje: Međunarodni krivični tribunal za bivšu Jugoslaviju (Tribunal) uspostavljen je Rezolucijom 827 Saveta bezbednosti UN, 25. maja 1993. godine. Sedište: Hag, Holandija Jurisdikcija: Ima mandat da krivično goni lica odgovorna za teška kršenja međunarodnog humanitarnog prava na teritoriji bivše Jugoslavije, od 1991. godine.


7 Oktobra, 2020 – Viralne Vijesti\nDay: 7. Oktobra 2020.\nPrema saopštenju Instituta za javno zdravlje, zbog povečanja broja zaraženih korona virusom uveden je policijski sat zbog čega građani Nikšića u narednih 14 dana neće moći da napuštaju domove od 22.00 do 5.00 sati ujutro, a biće zabranjen rad ugostiteljskih objekata kao i kućne posjete. Pored Nišića do podizanja mjera došlo je i u Cetinju, […]\nEVO ŠTA JE NOVAK JUTROS PORUČIO SVOJOJ ŽENI JELENI: Napisao joj ovo, ONA U ŠOKU! (FOTO)\nSupruga prvog tenisera svijeta, Novaka Đokovića, Jelena, boravila je u Srbiji neko vrijeme, a otputovala je sada u Pariz i ostala oduševljenja sa iznenađenjem koje joj je suprug priredio. Svoje pratioce na društvenim mrežama je Jelena jutros obavijestila da je otputovala u Pariz, ali je i pokazala kakvu je to dobrodošlicu imala od svog supruga. […]\nPODIGNUTA RAMPA! OD PONEDJELJKA MOŽEMO PREĆI GRANICU BEZ PCR TESTA: Dobre vijesti objavljene na FACEBOOKU\nPrema odluci Vlade Makedonije, od ponedjeljka (12.oktobra) građani Bosne i Hercegovine moći će da uđu u ovu zemlju bez negativnog PCR testa. Ovu odluku potvrdio je i premijer Sjeverne Makedonije, Zoran Zaev, a ista se pored građana Bosne i Hercegovine odnosi na građane Srbije, Crne Gore, kao i građane sa Kosova. Inače, sjeverna Makedonija jedna […]\nNajposebniji događaj u životu svake žene bi svakako trebalo biti vjenčanje, ali ukoliko je riječ o punoljetnim i zrelim ženama, zbog toga što postoje neke od država i kultura u kojima je sasvim normalno, gdje ljudi ne vide ništa sporno u tome da djevojčica koja ima manje od deset godina uđe u brak sa mnogo […]\nPODIGNUTA RAMPA! OD PONEDJELJKA MOŽEMO PREĆI GRANICU BEZ PCR TESTA: Dobre vijesti objavljenje na FACEBOOKU\nOd ponedjeljka, tačnije 12. oktobra, Vlada Sjeverne Makedonije je odlučila da dozvoli građanima BiH ulazak bez negativnog PCR testa. Državljani Bosne i Hercegovine, kao i Srbije i Crne Gore, te i građani Kosova od ponedjeljka mogu ući u Sjevernu Makedoniju bez negativnog PCR testa. Zoran Zaev, premijer Sjeverne Makedonije je ovu informaciju potvrdio na svom […]


SRPSKI KAMIONI ZAROBLJENI U UKRAJINI: Ukrajinske vlasti im ne dozvoljavaju izlazak iz zemlje, zbog ruske robe | Serbiantimes.info\nOko 40 kamiona brojnih srpskih prevoznika trenutno se nalazi na graničnom prelazu Đakovo, između Ukrajine i Rumunije, gde su već od petka onemogućeni da pređu u susednu zemlju, jer kako tvrde, Ukrajinske vlasti su zabranile izlazak ruske robe iz njihove zemlje.\n„Na ovom graničnom prelazu imamo jedan naš kamion, koji se tu nalazi od petka i koji prevozi rusku robu za Srbiju. Кako nam je rekao naš vozač, ukrajinski carinici ne dozvoljavaju izlazak ruske robe, ali i da se rasplet ove situacije očekuje danas, kada će im biti saopšteno da li će vozila biti puštena da izađu sa robom ili će biti izvršen pretovar i zaplena ruskih proizvoda, a potom i propuštanje vozila”, , kazao je za RINU dispečer čačanske firme „Eurolajn” Vlade Lužanin.\nPrema njegovim rečima ista situacija je i na graničnom prelazu Čop između Ukrajine i Mađarske, kao i na prelazu Jagodin na granici sa Poljskom.\n„Na prelazu Jagodin nalazi se jedan naš kamion sa robom u izvozu za Rusiju, takođe je vrlo moguće da će i ta roba biti konfiskovana, ukoliko danas ne bude drugačije odlučeno”, istakao je Lužanin.\nOn je naglasio da su svi vozači bezbedni, imaju dovoljno, novca i hrane i da sa nestrpljenjem očekuju današnju odluku ukrajinskih vlasti, kao i da su granični prelazi zakrčeni ljudima uglavnom mlađe životne dobi koji žele da napuste Ukrajinu.\n„Ono što su nam naše kolege vozači preneli jeste da Ukrajinu smeju da napuste samo muškarci stariji od 60 godina, dok se na žene izgleda taj propis ne odnosi”, zaključio je Lužanin.\nRelated Topics:Ukrajinakamioniprevozniciruska robasrpski prevoznici\nFELJTON, RUSIJA I UKRAJINA, DVA OKA BEZ GLAVE: Kako su pesnice Otpora izvele revoluciju u Kijevu, šta su Ukrajincima obećavali EU i NATO, kako je zapravo došlo do ovog rata i kada će se završiti?


BEOGRAD - Ministar za Kosovo i Metohiju Goran Bogdanović rekao je danas da je od početka krize na severu Kosova, u noći između 25. i 26. jula, postojala sumnja da je Priština povukla jednostrani potez uz prećutnu saglasnost međunarodne zajednice.\n- Prve noći krize predstavnici međunarodne zajednice su bili nedostupni i pasivni. Tek kada je postalo jasno da je akcija Prištine bila neuspešna počeli su da se oglašavaju predstavnici međunarodne zajednice - kazao je Bogdanović na sednici Skupštine Srbije.\nPrema njegovim rečima, pokušaj zauzimanja administrativnih prelaza Jarinje i Brnjak u u noći izmedju 25. i 26. jula i kriza na severu Kosova predstavljaju do sada najeveći izazov za mir i stabilnost i pokušaj da Priština prodre sa svojim institucijama na sever Kosova.\n- Skupština treba da podrži vladu u odbrani Kosova. Danas treba da pokažemo jedinstvo, ne jednoumlje, i da pokažemo svima da nam je istinski stalo da odbranimo Ksoovo i da ne koristimo situaciju za strančarenja. Ovo je molba svih Srba koji dole žive i koji sada stoje na barikadama - kazao je Bogdanović.\nMinistar je poslanicima hronološki ispričao dogadanja od izbijanja krize na severu Kosova i naveo da se odmah po dobijanju informacije da su specijalne jedinice kosovske policije Rosa preuzele administrativne prelaza Jarinje i Brnjak, sa šefom pregovoračkog tima Borislavom Stevanovićem po nalogu Vlade Srbije uputio na sever Kosovo.\n- Naš cilj je bio da sprečimo tenzije i eskalaciju i da demonstriramo spremnost Vlade Srbije da rešava sve situacije mirnim i diplomatskim sredstvima - poručio je Bogdanović i dodao da je sa Stevanovićem ukazivao da se grubo krši Rezolucija 1244.\nBogdanović je kazao da je 27. jula oko 50 ekstremista organizovalo paljenje prelaza Jarinje, a da u sprečavanju tog incidenta snage Srbije nisu mogle da učestvuju.\n- Dosadašnjim razgovorima uspeli smo da izdejstvujemo da se specijalne jedinice kosovske policije ROSU povuku, ali nema garancije da će situacija biti kao pre incidenata. Još su prisutne tenzije među srpskim stanovništvom, i ne mogu se isključiti ekstremistička ponašanja obe strane koja mogu izazivati incidente - naveo je Bogdanović.


1976 Archives - Sportska sećanja\nIvo Van Dame – Tragična sudbina atletske legende\nIvo Van Dame, momak koji će svoje ime upisati među atletske velikane, rodio se 21. februara 1954. godine u Briselu. Ovaj sin policijskog komandira od malena je obožavao sport, posebno fudbal, pa je u detinjstvu trenirao „najvažniju sporednu stvar na svetu“ i maštao da će jednog dana biti uspešan fudbaler. Do svoje šesnaeste godine Van Dame je uspešno trenirao fudbal u Rasing Vajt Briselu, mada je po priči članova njegove...\nMnogi će reći da je Jugoslavija imala dosta sportista koji su bili mnogo popularni i jako voljeni, ali da niti jednog „Juga“ nije volela kao što je volela boksersku legendu Mate Parlova. Mnogi su i tvrdili da ako su negde Parlova voleli, to je bio Beograd, a kao dokaz te tvrdnje uvek se pominje čuveni meč u prestonici Jugoslavije između Parlova i Adinolfija.Tog 10. jula 1976. godine, Beograd je bio poprište bokserskog spektakla, koji...\nStravičan udes Nikija Laude\nSvakako jedan od najvećih incidenata u istoriji Formule 1 je onaj koji je umalo koštao života legendu “najbržeg cirkusa” Nikija Laudu. Posle odličnog starta sezone 1976. godine, kada je na prvih šest trka trijumfovao četiri puta, na nemačkom „Nirburgringu“ Lauda je doživeo tešku nesreću kada mu se bolid zapalio, a on ostao zarobljen u njemu.Niki Lauda, trostruki svetski šampion zlatnim slovima je upisan u istoriju Formule 1, ne samo...\nBanjalučani na Evropskom Tronu\nRukometaši Banjalučkog Borca su 1975. godine propustili veliku šansu da se popnu na evropski presto. Stigli su do finala Kupa šampiona u kom su važili za favorita, ali pobednički pehar je posle finala u Vestfalen Hali ipak otišao u ruke rukometaša IstočnoNemačkog Forverca. Banja Luka je i pored toga slavila veliki uspeh i titulu vicešampiona Evrope. Već sledeće godine rukometaši Borca dotakli su sam vrh Evrope, osvajanjem svog prvog...


od Admin taj Čet 26 Feb 2009 - 8:10\nOdluka o tome je ubrzana zabrinutošću zbog sve teže situacije u Opelu, koji zapošljava oko 25 hiljada radnika u Nemačkoj. Vlada je do sada samo nagoveštavala mogućnost obezbeđivanja kreditnih garancija na ime podrške Opelu koji se našao u teškoj finansijskoj situaciji, budući da je matični GM već dobio deo pomoći od američke vlade.\nU Opelu procenjuju da je tom nemačkom proizvođaču automobila potrebno najmanje 3,3 milijarde evra u kešu da bi izbegao kolaps. Kompanija će bankrotirati u maju ili junu ako zakasni državna pomoć, prognoza je nemačkih medija.\nU opticaju je i ideja o odvajanju od GM-a, a američka korporacija je otvorila vrata za izdvajanje Opela, u okviru plana restrukturisanja kojim se predviđa otpuštanje 47 hiljada radnika u fabrikama širom sveta, smanjivanje proizvodnje i zatvaranje jednog broja fabrika.


Tatjana Aleksić | 09. jun 2020.\n„Sve ono što oni prolaze od osnivanja pa do danas, i u poslednjih godinu dana pokazuje ne samo da je TV N1 neko ko se u ovim teškim vremenima bavi profesionalnim novinarstvom, to su ljudi koji ulažu svoj integritet i ličnu hrabrost da bi se izborili za slobodu medija i pravo izveštavanje“, rekao je glavni i odgovorni urednik Danasa Dragoljub Draža Petrović na dodeli nagrade.\nDodao je da je prvi put nagrada dodeljena kolektivu N1 „jer ne možete izdvojiti pojedinca“.\nDirektor programa TV N1 Jugoslav Ćosić je zahvalio kolegama na nagradi i čestitao Danasu što je uspeo da „preživi 23 godine, držeći uređivačku politiku i sopstvenu nezavisnost“.\n„Drago mi je da smo dobili nagradu u situaciji koja je tragična za medije u Srbiji“, rekao je Ćosić i podsetio da je N1 godinama izložen kritikama, napadima, etiketiranju i pretnjama.\nJedan od osnivača lista Danas Radomir Ličina je poručio da „nastavljaju putem koji su krenuli“.\n„Novinari, urednici i snimatelji TV N1 predvođeni direktorom programa Jugoslavom Ćosićem, od svog osnivanja rade pod velikim pritiscima, u ambijentu u kojem je sem novinarskog znanja i upornosti, potrebna i velika doza lične hrabrosti. Svi oni vremenom su postali svetionik slobode za većinu građana Srbije željnih kvalitetnog informisanja, primer novinarske upornosti, ali i nada da srpsko televizijsko novinarstvo ima budućnost. Televizija N1 je, pored toga, preuzela ulogu javnog servisa i postala putokaz kako se radi bez kompromisa“, navodi se u odluci žirija.\nŽiri za nagradu „Staša Marinković“ ove godine radio je u sastavu Dragana Marinković, Zdravko Huber, Gojko Božović, Zoran Pavić, Safeta Biševac, Slobodan Georgiev i Dragoljub Petrović.\nDanas N1 Nagrada Staša Marinković\n← Radio-televizija Kragujevac postala javni servis tokom predizborne kampanje\nList Danas obeležio 23. rođendan, laureatima uručene nagrade →


Srebro za Srbiju i Minu Popović na Svetskom Kupu | OK Crvena Zvezda\nSrebro za Srbiju i Minu Popović na Svetskom Kupu\nŽenska seniorska reprezentacija Srbije zauzela je drugo mesto i osvojila prvu medalju u istoriji, srebrnu, na XII Svetskom Kupu u Japanu i zajedno sa prvoplasiranom Kinom izborila plasman na Olimpijske igre 2016. u Rio de Žaneiru.\nKina i Srbija su ostvarile po 10 pobeda i jedan poraz, ali su Kineskinje prve na osnovu broja bodova.\nZa reprezentaciju Srbije na Svetskom Kupu u Japanu nastupala je i Mina Popović, donedavno odbojkašica Crvene zvezde, a u stručnom štabu ulogu fizioterapeuta obavljao je Siniša Mladenović, dugogodišnji fizio našeg kluba.\nU timu Srbije nastupale su i Stefana Veljković, Bojana Živković, Jovana Stevanović, Ana Bjelica, Maja Ognjenović, nekadašnje odbojkašice Crvene zvezde, kao i selektor Zoran Terzić, sa kojima je naš klub osvajao brojne pehare.\nOvom prilikom Odbojkaški klub Crvena zvezda još jednom čestita svim igračicama i članovima stručnog štaba reprezentacije Srbije osvajanje srebrne medalje na Svetskom Kupu u Japanu i plasman na Olimpijske igre u Rio de Žaneiru 2016. godine.


NAGRADA ŠEMSUDINU KUČEVIĆU - SDA Sandžaka\nZamenik Predjednika Stranke i direktora Kancelarije za održivi razvoj nedovoljno razvijenih područja, Šemsudin Kučević dobio je priznanje "KAPETAN MIŠA ATANASIJEVIĆ" koje se dodeljuje istaknutim javnim ličnostima i privrednicima, za ostvarene rezultate u afirmaciji preduzetničke kulture i stvaralaštva na području Regionalne privredne komore Kraljevo.\nPriznanje se dodeljuje Šemsudinu Kučeviću u projektu "Put ka vrhu", koji zajednički realizuju Regionalna privredna komora Kraljevo, Fakultet tehničkih nauka Novi Sad i Media Invent iz Novog Sada, pod pokroviteljstvom Privredne komore Srbije, a u kategoriji - za doprinos regionalnom razvoju nerazvijenih opština.\nU saopštenju Media Inventa, navodi se da je da ostvareni "rezultati ne samo zaslužuju već i doprinose ugledu prestižne nagrade".\nSvečano uručenje priznanja, u prisustvu privrednika, medija i gostiju, biće obavljeno u Kraljevačkom pozorištu, 2. oktobra 2009. sa početkom u 18 sati.\nMinistar u Vladi Srbije dr. Sulejman Ugljanin sa saradnicima boravio je u jednodnevnoj posjeti Kuvajtu sa ciljem promovisanja mogućnosti investiranja ove zemlje u 48 nedovoljno razvijenih opština ...


Vojska na gotovs: Jedini mogući odgovor Beograda na pretnje iz Prištine - 05.08.2018, Sputnik Srbija\nVojska na gotovs: Jedini mogući odgovor Beograda na pretnje iz Prištine\nLegitimno je da u narednom periodu Srbija, osim na političkom i na bezbednosnom planu, aktivnije štiti svoje interese na Kosovu i Metohiji i da ne dozvoli da... 05.08.2018, Sputnik Srbija\npolitika, vesti, srbija, mitar kovač, vojska srbije, bia\n21:15 05.08.2018 (Osveženo: 14:50 30.08.2021)\n© Foto : Ministarstvo odbraneVojska Srbije\nLegitimno je da u narednom periodu Srbija, osim na političkom i na bezbednosnom planu, aktivnije štiti svoje interese na Kosovu i Metohiji i da ne dozvoli da se bilo kakvim nasiljem unapred nameće rešenje i da se tzv. strategijom svršenog čina zauzimaju i resursi i prostor Republike Srbije, kaže general-major u penziji Mitar Kovač.\nPreventivno podizanje borbene gotovosti na celoj teritoriji Srbije zbog tenzija na Kosovu i Metohiji logičan je potez, smatra Kovač, koji je i predsednik Evroazijskog bezbednosnog foruma.\n4 Avgust 2018, 23:55\nImajući u vidu sve što se dešava na Kosovu i Metohiji potpuno je očekivano da Vojska Srbije i „drugi bezbednosni podsistemi“, poput policije i BIA, podignu stepen angažovanja i operativne sposobnosti na viši nivo, kaže Kovač.\n„Pogotovo što sve indikacije i informacija govore da prete i izvesne forme nasilja u pogledu izvršavanja tih radnji od strane snaga kosovskih vlasti, odnosno snaga iz Prištine. Mislim da je legitimno pravo Srbije da na svojoj teritoriji, ukoliko su ugroženi vitalni nacionalni interesi, a pre svega ti energetski i privredni objekti, kao i stanovništvo, brani svoje najviše nacionalne interese na Kosovu i Metohiji i otud je taj potez sasvim logičan. U slučaju nasilja sasvim je logično da se preduzmu adekvatne mere i da se zaštite interesi na severu Kosova i Metohije“, kaže naš sagovornik.\nOn skreće pažnju da na području Kosova i Metohije deluje mnoštvo stranih obaveštajnih službi i, u skladu sa svojim nacionalnim interesima, žele da upravljaju procesima u pokrajini koji bi imali značajne refleksije na briselske pregovore.\n5 Avgust 2018, 07:01\nOsim vesti koje se spinuju preko određenih medija, postoje i realni indikatori da Priština ne bi dozvolila da se jednostrano proglasi Zajednica srpskih opština i da bi pod plaštom zaštite zakonitosti preduzela represivne mere, ističe Kovač.\nPretnje vlasti u Prištini su realne, ističe Kovač i dodaje da će u narednom periodu pregovarački proces biti pod pritiskom i kosovskih vlasti i stranih obaveštajnih službi, koje će pokušavati da „spinuju informacije i upravljaju pojedinim događajima u funkciji destabilizacije srpskog naroda na Kosovu“.\n„Prema tome, legitimno je da u narednom periodu Srbija, osim na političkom i na bezbednosnom planu, aktivnije štiti svoje interese na Kosovu i Metohiji i da ne dozvoli da se bilo kakvim nasiljem unapred nameće rešenje i da se tzv. strategijom svršenog čina zauzimaju i resursi i prostor Republike Srbije“, zaključuje Mitar Kovač.


Nakon mesec dana od kako su pijace u Vranju zatvorene zbog pogoršane epidemiološke situacije, Gradski štab je odlučio da se one otvore predstojećeg vikenda, s obzirom na to da je situacija sada bolja, piše na zvaničnom sajtu Grada.\nNa odluku je uticao, navode iz Kriznog štaba, blagi pad novoobolelih.\nPijace će raditi uz poštovanje svih preventivnih mera zaštite, što znači da će i prodavci i kupci biti u obavezi da nose zaštitne maske i rukavice, a poštovanje mera će kontrolisati zaposleni u Komradu, Komunalnoj policiji i Komunalnoj inspekciji.\nKako bi se sprečilo širenje virusa korona, pijace u Vranju su zatvorene 4. jula i od tada nisu radile vikendom.\nEpidemiolog Branislav Tiodorović je rekao da je situacija u Vranju bolja nego što je bila, ali i dalje nesigurna, a sada je nepovoljna u Bujanovcu i Preševu, pa je nova mera štabova za vanredne situacije u te dve opštine da se do daljeg zatvore pijace.


Vreme 1309 - Izborne pripreme: Cuvari napredne Srbije\nGDE JEDAN STANE, DRUGI PRODUŽI: Braća Aleksandar i Andrej Vučić\n"Kao što znamo, stranke su uvek u kampanji", govorio je pre gotovo dvadeset godina Zoran Đinđić na debati koja je organizovana u beogradskom kulturnom centru Reks, u krcatoj sali, na programu koji je vodio Aleksandar Timofejev, tada novinar Radija B92.\nNa suprotnoj strani od Đinđića sedeo je Vojislav Šešelj, tada i danas predsednik Srpske radikalne stranke. I tada i danas SRS i DS su opozicione stranke; i tada i danas SRS je sedeo na klupi i čekao da ih oni koji su na vlasti pozovu da uskoče u vladu; i tada i danas DS je malo iznad cenzusa; i tada i danas debate se vode po domovima kulture, jer su glavni elektronski mediji zatvoreni za razgovor političkih neistomišljenika.\nNa snimku koji postoji na Jutjubu ne vidimo Aleksandra Vučića, tada mladog genseka radikala i u nekim nastupima mnogo radikalnijeg od samog Šešelja, ali danas znamo gde je: u neprestanoj kampanji, samo poslednje tri i po godine sa pozicije vlasti, sa mesta svedržitelja i generalnog upravnika skoro svega u Srbiji.\nKao da se ta Đinđićeva rečenica urezala u njegovu svest mnogo više od stotina pročitanih knjiga koje je sastavio Vojislav Šešelj, kao da je ta jedna rečenica iz razgovora koji vode dvojica najlucidnijih političara koji su se u Srbiji pojavili u poslednjih 30 godina ostala urezana u korteks tada mladog radikala, opijenog idejama Velike Srbije, sveopšte zaštite srpstva, srpskih korena i srpskih krošnji.\nKao i mnoge druge metafore Zorana Đinđića koje su postale opšte mesto srpske političke kulture i za koje je u jednom trenutku izgledalo da služe za maskiranje stvarnosti, ovu jednostavnu rečenicu Vučić je shvatio bukvalno i ona kao da je postala jedini kredo njegove politike.\nI zato ga danas vidimo na otvaranju koloseka na Prokopu, pa na otvaranju otvorene fabrike u Vranju, pa na otvaranju probijenog jednog od dva potrebna tunela na putu Ljig–Čačak, vidimo ga neumornog sa makazama, ide po Srbiji i preseca vrpce, kao što su i pre njega presecali, ali niko u istoriji sa tolikom frekvencijom i sa tolikom medijskom pokrivenošću.\nIZLAZAK U NAROD: Iako izbori još nisu ni raspisani, kampanja za njih traje mesecima i ovi topli zimski dani kao da su iskorišćeni da se malo "izađe u narod" da se malo ljudima podiđe, da ih se skloni od jednomesečne kampanje "državnog udara" i da se pokaže šta se, u međuvremenu, radilo, šta se napravilo i kako će se jednog dana ispuniti ono što je svojevremeno rekao Boris Tadić sa mesta predsednika Srbije – da će većina građana Srbije živeti pored auto-puteva.\nIstovremeno, sporadično se u javnosti pojavljuju vesti o nekakvim izborima za Savete mesnih zajednica po Srbiji na kojima "liste" SNS-a ubedljivo pobeđuju. Tako je u nedelju 31. januara 2016. godine SNS odneo apsolutnu pobedu u mesnoj zajednici Kljajićevo, osvojivši svih 11 mesta za Savet tog sela pored Sombora, a slična situacija se dogodila dve nedelje ranije u Bačkom Monoštoru.\nOve pobede doživljene su i predstavljene kao pokazatelj onoga što će se dogoditi na predstojećim izborima. Osvajanje vlasti u mesnim zajednicama predstavljeno je kao pobeda kandidata za predsednika Sjedinjenih Američkih Država na preliminarnim izborima u Ajovi i kao da SNS nije na vlasti poslednje tri i po godine u Srbiji.\nUpravo su lokalni izbori koji su bili održani u poslednje tri i po godine pokazali da nešto suštinski nije dobro u političkom sistemu u Srbiji, jer ne samo da su poslužili da se "vlast spusti" do najnižeg nivoa (ne računajući skupštine stanara) nego i da na scenu isplivaju neki "novi mehanizmi" stranačkog uticaja. Ono što se u prošlih petnaestak godina dešavalo sporadično na lokalnim izborima u sandžačkim opštinama Novi Pazar, Tutin i Sjenica, gde je moglo da se dogodi prebijanje neistomišljenika ili čak obračun vatrenim oružjem, sada je postalo opšte mesto "na lokalu" u Srbiji i zabeleženo je da su skoro svi izbori bili praćeni incidentima.\nZajedničko tim događajima je da su u Mionicu, Odžake, Vrbas ili Lučane dolazili ljudi sa strane i vršili pritisak u korist naprednjačke liste, i da su u nekim slučajevima pojedini ljudi bili napadnuti, prebijeni, neke su glave polupane, a da nikada nismo saznali ishod tih napada.\nSlične stvari su se dešavale i u opštinama u kojima SNS nije imao vlast, ali je pokušao da je osvoji uz pomoć "preletača", koji bi, ako ne pristanu na ponudu naprednjaka, bili izloženi neprijatnostima i pritiscima da promene stranu. To je bio slučaj u Vršcu, a nedavni i u Beloj Crkvi, gde se odigralo "prekomponovanje vladajuće većine" u korist SNS-a, što je dovelo i do fizičkog obračuna.\nTakav ishod bio je zaustavljen prošle godine u Inđiji jer je očevidno prevladao uticaj koji Goran Ješić, potpredsednik DS-a, ima u toj sredini.\nLJUDI U CRNOM: Dok Vučić svakodnevno otvara razne objekte i najavljuje nove projekte, stranačka mašinerija sprovodi specifičnu kampanju "od vrata do vrata" u kojoj joj pomažu i ljudi za koje se ne zna kom miljeu pripadaju. Kada je krajem decembra 2014. godine na dan izbora pretučen kandidat DS-a u opštini Mionica, najavljeno je da će biti sprovedena istraga o tome ko su bili ti u džipovima sa prekrivenim tablicama, ošišani do glave i obučeni u crno.\nOšišani do glave, voze se džipovima, nisu iz te opštine, imaju na sebi crne jakne i trenerke – to svakako nije opis volontera stranke koja sprovodi zagovaranje za svoju politiku "na terenu", ali je ostalo i nepoznato ko su ti ljudi i ko njima rukovodi.\nZbog toga što propisna istraga nije sprovedena, a rutinski ju je bio najavio ministar unutrašnjih dela dr Nebojša Stefanović, u javnosti se nagađalo ko bi to mogao da bude, ko su ti podržavaoci SNS-a toliko moćni da vrše krivična dela po Srbiji, a da niko zbog toga ne bude "priveden pravdi". Pored toga što su neki ljudi dobijali batine, političkim protivnicima su uklanjani reklamni panoi.\nPOUZDANI, ONI DRUGI I OTPADNIK: Zvonko Veselinović;...\nU javnosti se spekulisalo da iza tih "odreda za ubeđivanje" stoji Zvonko Veselinović, preduzetnik sa Kosova, koji je u poslednjih nekoliko godina dobio važne poslove u oblasti niskogradnje na deonicama auto-puta od Beograda ka Čačku. Prošle godine je BIRN objavio ugovore koje je firma sa kojom je Veselinović povezan potpisala sa Energoprojektom za poziciju podizvođača radova na ovim poslovima, što po sebi nije problematično. Ono što Veselinovića čini kontroverznim jeste biografija i optužbe za ozbiljna krivična dela. Ostalo je zabeleženo da je Vučić u vreme krize na Jarinju 2011. godine hvalio Veselinovića, govoreći o drugom preduzetniku sa Kosova Branku Miljkoviću kao pravom kriminalcu koji je dobio poslove od tadašnje vlade demokrata.\nTakav Vučićev stav koristi se kao potvrda njihove veze o kojoj se javno ćuti u Srbiji: navodno, Vučić je kontrolisao Veselinovića i njegovu ekipu tokom dešavanja na Jarinju i docnije ga uveo u građevinske poslove kada je preuzeo vlast. Zauzvrat, Veselinović je tu kada treba da pomogne sa "svojim ljudima" da se neka lokalna vlast preuzme. Za ovakve tvrdnje ne postoje direktni dokazi, a kao posredni se koriste činjenice da je Veselinović poslednjih godina napredovao u preduzetništvu i da je pored poslova na izgradnji puteva u Srbiji postao i vlasnik velikog hotela na Kopaoniku u prvoj zoni i da je taj hotel mesto na kome su viđeni neki od saradnika Aleksandra Vučića.\n...Bratislav Gašić i Radomir Nikolić;...\nU "sivoj zoni stranačkog uticaja" je i brat Aleksandra Vučića Andrej, čiji je uticaj u prethodnom periodu narastao do mitskih razmera, što ne znači da ne postoji. Odavno je poznato da je Andrej u stranačkoj hijerarhiji bio neko ko je zadužen za Vojvodinu – potvrdu za ovu tvrdnju naći će svako ko malo pretraži profile opštinskih odbora SNS-a na društvenoj mreži Fejsbuk koji obiluju izveštajima Andrejevih poseta i sastanaka sa predstavnicima lokalnih odbora. Andrej je, na neki način, prethodnica, i pojavljuje se svuda gde Aleksandar ne može da stigne iz objektivnih razloga u cilju motivisanja i mobilisanja članstva. Fantastično je koliki je opseg njegovog delovanja samo u Vojvodini, s obzirom na to da je on formalno zaposlenik Narodne banke Srbije.\nLOMOVI I PUKOTINE: Andrej bi trebalo da bude i najbolji izvor Vučiću o tome šta se sa strankom dešava jer je činjenica da uprkos izraženoj ogromnoj energiji predsednik vlade Srbije ne može da stigne u svako selo i da ima uvid u sve šta se na lokalu dešava. S druge strane, on u stranci ima druge moćne ljude kao što su Radomir Nikolić i Predrag Mikić, koji svoj autoritet crpe iz pozicije Tomislava Nikolića. Radomir je sin, a Mikić je savetnik Nikolića za privredu, značajan donator Fondacije Dragice Nikolić i veoma uticajan u Kraljevu, gradu koji Vučić, kao i Kragujevac, upadljivo izbegava da poseti.\nPreko ove dvojice lokalnih lidera i još nekih Tomislav Nikolić pokušava da osigura uticaj u SNS-u i nije nemoguće da će se na toj liniji u budućnosti voditi ozbiljni unutrašnji sukobi, a mobilizacija pred novu turu lokalnih izbora pokazaće u kojoj meri je stranka monolitna i može u potpunosti da stane samo pod autoritet Aleksandra Vučića.\nDa pukotine postoje pokazao je i Saša Mirković svojim javnim i gromoglasnim napuštanjem partije čiji je bio jedan od osnivača i verovatno velikih donatora, što mu je vraćeno ustupanjem Zaječara i uticajem u istočnoj Srbiji. Mirković je, čini se, presudno uticao da Tomislav Nikolić 2012. godine pobedi na predsedničkim izborima kreiranjem "afere pokradeni glasovi", ali se docnije popišmanio i na kraju napustio stranku. On jeste osnovao neku svoju inicijativu, ali ćemo tek da vidimo da li će i na koji način nastupati na izborima. Njegovo istupanje iz SNS-a oslabilo je stranku u tom delu Srbije i potencijalno stvorilo velikog protivnika, i pitanje je da li će autoritet vođe stranke i njegova slika na posteru biti dovoljni za nekog ko živi na granici bede pored Timoka da zaokruži SNS na biračkom listiću.\nLomove koji se dešavaju u stranci SNS uspeva da drži dalje od javnosti, ali nekad stvari isplivavaju i krnje kult poštenja i odanosti na kome se od početka insistira. U tom kontekstu se može gledati i na događaj u kome je javno napadnut i defamiran novinar Kopernikus televizije Dejan Anđus, koji nije deo stranačkog establišmenta, ali je bio važan deo "priče o SNS-u" od trenutka kada se dolazilo na vlast 2012. godine. Njega tabloid "Blic" optužuje za teška krivična dela pedofilije zbog toga što ih je pomenuo u negativnom kontekstu u svom TV programu. Njega je pre dve godine napao Nebojša Čović posle emisije na Koprenikusu i taj slučaj još nije okončan na sudu. Anđus važi za čoveka koji je blizak braći Vučić i ovaj događaj se čita kao odbacivanje čoveka iz najbližeg okruženja, što nije nesvojstveno političkom pragmatizmu, ali može da bude i poruka tvrdim poklonicima stranke da oni više nisu u centru interesovanja i da se partija sada na drugi način bavi politikom. Anđus je uz Vladimira Đukanovića, koji takođe ima svoju emisiju na Kopernikusu, artikulisao glas onih birača koji su poverovali u priču o promenama, o pravdi za obespravljene gubitnike tranzicije, u priču o obračunu sa tajkunima i slično. Zbog toga bi Anđusovo izbacivanje iz programa te televizije ili njegovo sklanjanje iz javnosti moglo da ošteti SNS kod dela birača.\nOD MESNE ZAJEDNICE DO VLADE: Pukotine na lokalu još su vidljivije kada se krene južno od Jagodine. Iako su na vlasti u Nišu, tamošnji SNS nije mnogo uradio od 2012. godine i teško se može reći da je dr Zoran Perišić izrastao u uvažavanog lidera. Štaviše, čini se da su njegove kolege doktori Dušan Milisavljević iz DS-a i Zoran Radovanović, načelnik Kliničkog centra Niš, iz SPS-a, daleko poznatiji i bolji kandidati kada je reč o lokalnim izborima. Slično je i sa Vranjem, gde stoluje socijalista Zoran Antić i gde ni autoritet Bratislava Gašića nije bio dovoljan da SNS iznedri nekog solidnog i prepoznatljivog kandidata za upravljanje gradom.\nU Leskovcu imaju gradonačelnika Gorana Cvetkovića, živopisnu figuru, koji se za dosadašnjeg mandata proslavio izgradnjom toaleta na lokalnom groblju i česmama u selima u kojima nema vode. Međutim, od pada i hapšenja Slobodana Kocića, koji je bio gradonačelnik sa liste DS-a, u Leskovcu nema prepoznatljivog kandidata, tako da je moguće da uz pomoć Vučićeve harizme Cvetković izgura još jedan mandat i donese stranci važne glasove iz tog dela Srbije. Vučić je najavio da će u kampanju krenuti iz Leskovca, šta god to značilo, i možda je to njegova želja da ojača svoje pozicije tamo gde nema jake lidere, ali ima vlast.\nSNS "mašineriji" odupreli su se i lokalni lideri u Surdulici – Novica Tončev ispred SPS-a i Vladan Vasić, gradonačelnik Pirota i predvodnik Koalicije za Pirot. Pored njih treba pomenuti i jednog od najživopisnijih i najdugovečnijih predsednika opština u Srbiji Vladimira Zaharijeva iz DSS-a, koji je na čelu Bosilegrada već tri mandata. Karakteristično je za ova mesta na jugoistoku Srbije da su lokalni odbori SNS-a na sve načine pokušavali da zagrebu deo vlasti, ali da im to nije pošlo za rukom zbog očiglednog poverenja koje pomenuti lideri imaju u tim lokalnim sredinama.\nZAVIRITI ISPOD SVAKOG KAMENA: A. Vučić obilazi Srbiju\nTa mesta ne nose mnogo glasova, ali je za logiku kojom se očevidno vodi SNS, a to je da je svaka vlast jednako važna i da je treba zauzeti po svaku cenu da bi se valjda ostvarila puna "vertikala upravljanja" od Vlade do kućnih saveta, potrebno i važno i tu imati baš svog čoveka koji će za stranku obezbediti brojne pozicije, što u birokratiji što u javnim preduzećima.\nU zbiru, trka na predstojećim izborima biće napornija nego što se želi predstaviti i SNS i Vučić će morati da urade mnogo više da bi ubedili ljude da izađu i baš njih zaokruže. Kako je više puta ponovljeno za SNS je najbolja opcija – svi izbori odjednom, jer se veruje da će ljudi po inerciji zaokruživati Vučića i da će njegov "autoritet" i sveprisustvo preko medija biti dovoljni za pobedu čak i na mestima gde tako ne izgleda. Oni koji mu budu takmaci moraće da se dobro organizuju i ne samo da trče u kampanji nego, još važnije, da budu prisutni na svim izbornim mestima da se ne bi opet dogodilo da "koza čuva kupus".\nNajavljeno obnavljanje škola i bolnica biće dobar razlog da se Vučić pojavi sa svojim makazama i tamo gde inače ne bi došao ili ne bi stigao da dođe, a na članstvu je da motiviše ili demotiviše birače da izlaze na izbore. Opozicija zbog toga može da bude nezadovoljna, ali to su mogućnosti koje vlast daje i to je manja smetnja od potencijalnih pretnji i pritisaka kojima građani možda mogu da budu izloženi, kao i pitanje regularnosti čitavog izbornog procesa.\nSNS i Vučić su sebi postavili ogromne ciljeve, zadržati trenutnu i preuzeti svu drugu vlast do najnižeg nivoa, što stvara ogroman pritisak i na njihovo članstvo i na birače koji bi trebalo da donesu racionalnu odluku o tome kome da daju svoj glas. Pritom, SNS nema kandidate koji bi izgledali kao ljudi sa velikom vizijom i važnim planom, štaviše. Izgledaju, u najvećoj meri, samo kao ljudi koji veruju da je došao njihov red, da oni treba da budu na vlasti jer su dugo sedeli u senci. Kao kada Mirko Topalović prekine projekciju u sceni iz filma Maratonci trče počasni krug i vikne: "A sad malo ona", tražeći od publike da sluša Kristinino muziciranje koje je bilo neophodno u vreme nemog filma, pa kada publika počne da zviždi i negoduje, on krene da se obračunava pesnicama, a Kristina zavapi: "Serem vam se u ton film!"\nPre nego što započne izborni proces bilo bi dobro da se sa najvišeg mesta, dakle od Vučića, pošalje poruka o tome da izbori ne znače ni kraj i početak političkog života, već da su deo procesa uređivanja Srbije kao demokratske države.\nIpak, kako je krenulo i kako je bilo u prethodne tri i po godine, teško je zamisliti takvu situaciju, takav preokret, i možda je to mesto na kome bi javnost trebalo da zahteva uljuđivanje javne političke scene u Srbiji. Bez toga izgleda kao da je kampanja ratno stanje i da će mnogo glava pasti dok se ne dobiju rezultati kakve vlast očekuje.


Intervju: Sabahudin Selimović, predsjednik Šure: Ideja Evropskog muftijstva naša je realna potreba - Identitet.LU\nAutor članka: admin 2 lipnja, 2015 23:18\naaaaa sabahudin selimović intervju 2Upoznati smo da je čitav proces pregovora koji su vođeni između predstavnika Šure i vlade Luksemburga trajao duži niz godina. Šta je, po Vama, bio ključni razlog te je upravo u ovom trenutku uspješno okončan taj proces?\nMi smo u odnosu na zemlje iz okruženja izuzetno mlada zajednica koja tek počinje polahko da sazrijeva. Uz svu skromnost, ipak mogu reći da iza nas postoje određeni rezultati na kojima prije svega zahvaljujemo Uzvišenom Stvoritelju. Obzirom da se radi još uvijek o prvoj generaciji muslimana ove države, naša obaveza je da postavimo čvrste temelje na kojima će buduće generacije nastaviti nadogradnju. Pasivizam mnogih i nepostojanje svijesti o potrebi njihovog angažovanja u znatnoj mjeri usporava čitav proces čvrstog etabliranja islama u ovoj zemlji, ali smo ipak na dobrom putu da to uz Allahovu, dš.š., pomoć i ostvarimo. Sazrijevanje zajednice trebalo bi da prate projekti koji će obezbijediti konstantan napredak muslimanske zajednice. Ubijeđen sam da i za buduće uspjehe naše zajednice itekako imamo potencijala. Imajući u obzir dosadašnje društvene uslove i pogodnosti koje uživamo, za eventualne buduće neuspjehe u Luksemburgu, muslimani bi morali tražiti krivca isključivo u sebi. Optimista sam, jer krajnje je vrijeme da se muslimani uozbilje i da se mnogi od njih otmu letargiji i postanu društveno korisni. (Revija Sandžak, br. 182)\n2 ožujka, 2018 Luksemburg/Kosovo: Okončana februarska akcija – Krava i tele predati porodici Hot\n17 rujna, 2019 Luksemburg uvodi časove kodiranja od prvog razreda


Oprez- do četvrtka sneg i ledeni dani (VIDEO) – ZoomUe\nOprez- do četvrtka sneg i ledeni dani (VIDEO)\nby Vesna Đurović · 26 фебруара, 2018\nUŽICE-Gradski štab za vanredne situacije upozorava da se do četvrtka 1.marta na području grada Užica očekuju snežne padavine i veoma niske temperature koje mogu ugroziti funkcionisanje saobraćaja, infrastrukture, kao i stanovništvo, a posebno hronične bolesnike i stara lica.\nAngažovani su svi raspoloživi kapaciteti za čišćenje snega na putevima i ulicama i preduzete mere za angažovanje dodatne mehanizacije u slučaju potrebe.\nVeoma niske temperature dovode do toga da posuta so nema odgovarajuće dejstvo pa je na putevima i ulicama moguće zadržavanje snega i pojava poledice. Gradski štab preporučuje vozačima da na put ne kreću bez preke potrebe i da obavezno koriste zimsku opremu. Pešaci moraju biti oprezni, posebno na popločanim površinama i pešačkim prelazima.\nNajavljene niske temperature mogu posebno naškoditi starim licima i hroničnim bolesnicima pa se preporučuje da izbegavaju boravak na otvorenom prostoru, da se pridržavaju propisane terapije i uputstava lekara.\nPotrebno je preduzeti mere zaštite vodovodnih i drugih instalacija od zamrzavanja, prema uputstvima koje su date od strane JKP „Vodovod“.\nIako vremenske pojave koje nas očekuju nisu neuobičajene za ovo doba godine, Gradski štab za vanredne situacije ukazuje da je potrebno da građani prate uputstva nadležnih organa i preduzimaju mere u skladu sa njima, kao i da se bez preke potrebe ne izlažu rizicima po svoje zdravlje i imovinu.\nGradski štab za vanredne situacije i nadležne gradske službe su u pripravnosti i u narednom periodu će pratiti situaciju i po potrebi preduzimati neophodne mere.\nTags: snegstab za vanredne situacije\nZlatibor poražen od Radničkog\nby Slobodan Simic · Published 13 децембра, 2020\nby Zoran Kanacki · Published 22 јануара, 2019\nObnovljeni tereni u Velikom parku\n7 септембра, 2016\nby Vesna Đurović · Published 7 септембра, 2016\nNext story Morbile i u užičkom kraju\nPrevious story Rekonstrukcija puta Požega – Ivanjica ipak naredne godine


Počelo suđenje Meningu za odavanje tajni Wikileaksu – Personal magazin\nNa pripremnom ročištu u procesu protiv američkog vojnika Bredlija Meninga, koji se tereti za odavanje ogromnog broja poverljivih dokumenata koji su kasnije završili na sajtu Vikiliks, danas su advokati odbrane…\nNa pripremnom ročištu u procesu protiv američkog vojnika Bredlija Meninga, koji se tereti za odavanje ogromnog broja poverljivih dokumenata koji su kasnije završili na sajtu Vikiliks, danas su advokati odbrane započeli iznošenje dokaza, ali se Mening nije javio da iznese odbranu.\nProces protiv Meninga se vodi u vojnom sudu u bazi Fort Mid nedaleko od Vašingtona i nakon završetka pripremnog ročišta vojni organi će doneti odluku da li će se protiv njega pokrenuti sudski postupak, u kom slučaju mu preti doživotna zatvorska kazna.\nBranioci su svoju današnju odbranu bazirali na tvrdnji da je Mening tokom boravka u vojsci imao problem polnog identiteta i da je imao svoj ženski alter ego.\nOni su izneli i podatke da je u analitičkom odeljenju u američkoj bazi u Bagdadu, u kome je radio Mening, bezbednosna procedura bila na veoma niskom nivou, jer su vojnici slušali muziku, igrali video igrice i gledali filmove preko kompjutera na kojima su se nalazili poverljivi podaci.\nTužioci su, takođe, pokrenuli pitanje Meningovog polnog identiteta i jedan od svedoka, čije ime vojni organi nisu naveli, setio se da je video optuženog kako preko Interneta naručuje knjigu o plastičnim operacijama žena. Odbrana nastoji da dokaže da je u takvom psihološkom stanju Mening bio nesvestan postupaka koje čini kada je otkrio poverljiva dokumenta.\nKapetan Stiven Lim, koji je bio Meningov nadređeni tokom boravka u Bagdadu, posvedočio je da nije znao ništa o imejlu koji je Mening uputio svojim pretpostavljenima mesec dana pred hapšenje, u kome kaže da ima problema sa polnom identifikacijom i u kome je čak i poslao svoju fotografiju u kojoj je obučen u žensku odeću.\nLim je dodao da bi, da je znao za taj imejl, automatski zabranio Meningu pristup poverljivim dokumentima. Tužilaštvo je, međutim, istaklo da je Mening potpisao zakletvu da nijedna od poverljivih informacija do kojih dođe ne sme da bude otkrivena ili objavljena u narednih 80 do 100 godina.\nZavršetak iznošenja argumenata odbrane predviđen je za sutra, nakon čega se do polovine januara očekuje odluka sudskog veća da li će Mening biti upućen na vojni sud.\nPočelo suđenje Meningu za odavanje tajni Wikileaksu was last modified: December 28th, 2011 by Redakcija


Ilija Spasojevič juče je zvanično postao vlasnik fudbalskog kluba Bali junajted u kojem trenutno nastupa kao igrač.\nBogati gazda kluba Pieter Tanuri koji je i dalje većinski vlasnik kluba prošle sedmice stavio je na prodaju 33 odsto akcija, što Bali junajted čini prvim klubom u jugoistočnoj Aziji koji je svoje akcije stavio na berzu, i tek drugim klubom u Aziji nakon kineskog giganta Guanžou Evergrandea. Kako porodica Tanuri i dalje posjeduje 67 odsto vlasništva u svojim rukama, Spasojević će biti manjinski vlasnik kluba.\n“Uvijek mi je bio san da budem vlasnik fudbalskog kluba nakon završetka karijere, ali iskreno nikada nisam ni slutio da će se desiti tako brzo. Kada su vlasnici kluba ponudili 33 osto akcija na prodaju, znao sam da je to prilika koju ne smijem propustiti. Ovo je istorijski dan za fudbal, jer je Bali junajted prvi klub u istoriji indonežanskog sporta čije su akcije na berzi”, objasnio je u razgovoru za Arenu Ilija Spasojević.\nU ligi Bali junajted je krenuo silovito ove sezone pobijedivši tri utakmice u isto toliko odigranih kola i trenutno je na diobi prvog mjesta. Spasojević je odigrao sve tri utakmice i upisao gol uz jednu asistenciju. U vrhu su tabele i sa pravom važe za glavnog favorita za titulu.\n“Za sada sve ide po planu i na privatnom i klupskom, međutim sezona je duga i još je rano govoriti o šampionskim ambicijama. Idemo korak po korak, i naravno nadamo se tituli”, dodao je Spasogol.\nBali junajted je jedan od najpopularnijih klubova u Indoneziji. Od kada je klub preuzeo Pieter Tanuri stadion je renoviran, napravljen je tržni centar na samom stadionu, a po ugledu na velike evropske klubove, posjeduje i klupsku televiziju i klupski radio. Magnet su za sponzore, trenutno imaju čak 23 sponzora na dresu čime su vjerovatno\nmeđu vodećim klubovima na svijetu.\nSpasojević koji je već oborio brojne rekorde u Indoneziji, zadivio naciju potezima, a zbog golgeterske moći dobio nadimak Spasogol na ovaj način pokazao je da ima ozbiljne ambicije u Indoneziji, ali i dokazao da se velikim radom snovi ostvaruju.\nPredsjednik Crne Gore Milo Đukanović posjetio je danas Portonovi u Kumboru gdje se uvjerio u sve što je urađeno tokom poslednje godine, kada se investitor suočio sa izazovima organizacije gradilišta, radne snage i nabavke odgovarajuće opreme u uslovima pandemije Kovid19.